ΕΥΡΩΤΑΣ ΕΛΟΥΣ 1929: 05/27/14\nLive Streaming. 22:00 France vs Norway 4-0(videos)Friendlies\nΗ Γαλλία νίκησε με 4-0 τη Νορβηγία σε φιλικό στο Παρίσι, με κορυφαίο τον Βαλμπουενά και τον Ζιρού να πετυχαίνει δύο γκολάρες (videos)\nΕπιστρέφει στο προσκήνιο ο έμπειρος επιθετικός της Παρτιζάν\nΞανά στη μεταγραφική επικαιρότητα της ΑΕΚ μπαίνει ο Ντάνκο Λάζοβιτς, ο οποίος τις τελευταίες μέρες είχε περάσει σε δεύτερη μοίρα. Ο σέρβος επιθετικός αποτελεί μια εξαιρετική περίπτωση ιδίως για μια ομάδα της Φούτμπολ Λιγκ. Γι’ αυτό άλλωστε και η Ένωση παρά τις δυσκολίες δεν έπαψε ποτέ να ασχολείται με την περίπτωσή του.\nΑυτό αποδεικνύεται και από τα ρεπορτάζ που φιλοξένησαν την Τρίτη αθλητικές ιστοσελίδες της χώρας. «Υπάρχει μεγάλη αβεβαιότητα για το ρόστερ των πολλών αλλαγών. Είναι πολύ πιθανό ο Ντάνκο Λάζοβιτς να εκμεταλλευτεί το δικαίωμα που του δίνει το συμβόλαιό του και να αποχωρήσει από την Παρτιζάν για να αγωνιστεί με τη φανέλα της ΑΕΚ», αναφέρει η ιστοσελίδα του τηλεοπτικού σταθμού ΒΝ. Μάλιστα επισημαίνει πως ο προπονητής της Παρτιζάν ερωτηθείς για την επιθετική γραμμή της ομάδας τη νέα σεζόν δεν συμπεριέλαβε τον Λάζοβιτς στις λύσεις που θα έχει.\nΤα 45α «Παπαφλέσσεια» θα διεξαχθούν το ερχόμενο Σάββατο στην Καλαμάτα και εκεί θα δώσουν το «παρών» μερικά από τα σημαντικότερα ονόματα του ελληνικού στίβου.\nΣημαντικότερο από αυτά αποτελεί του Λούη Τσάτουμα. Ο πανελλήνιος ρέκορντμαν του μήκους θα επιστρέψει στο στάδιο που ανδρώθηκε και στο οποίο σημείωσε το 8.66.\nΣτο τριπλούν, θα κάνει τον πρώτο του αγώνα τη φετινή καλοκαιρινή σεζόν ο Δημήτρης Τσιάμης, ενώ στα 200 μέτρα μεγάλο ενδιαφέρον έχει η πρεμιέρα του Λυκούργου Τσάκωνα.\nΣτα 100 μέτρα γυναικών, θα ξεχωρίσει η κόντρα ανάμεσα στις Μπελιμπασάκη, Κοκλώνη και Γάτου, ενώ στους άνδρες ο Μάκης Στεργιούλης αναμένεται να έχει τον πρώτο λόγο.\nΣτα 800 μέτρα θα τρέξουν οι Κώστας Νακόπουλος και Ανδρέας Δημητράκης, οι κορυφαίοι αθλητές τα τελευταία χρόνια στις μεσαίες αποστάσεις.\nΣύμφωνα με τους διοργανωτές, στους αγώνες θα συμμετάσχουν οι εξής:\n100 μέτρα Γυναικών: Μπελιμπασάκη, Φέρρα, Γάτου, Κεραμιδά, Κοκλώνη\n100 μέτρα Ανδρών: Στεργιούλης, Ανδρεάδης, Τρυβιζάς, Ρουσσάκης, Κουτσοθεοδώρου\nΟ Ντιντιέρ Ντεσάν παραδέχθηκε πως η Εθνική Γαλλίας πάει στο μουντιάλ με πολλά όνειρα και φιλοδοξίες για διάκριση, ωστόσο φρόντισε να κρατήσει χαμηλούς τόνους, λέγοντας πως η Γαλλία έχει κερδίσει ένα παιχνίδι τα τελευταία 12 χρόνια σε τελική φάση παγκοσμίου πρωταθλήματος. «Πάμε στη Βραζιλία με πολλές φιλοδοξίες, αλλά είμαι ρεαλιστής» επεσήμανε αρχικά ο Ντιντιέρ Ντεσάν.\n«Υπάρχουν χώρες που είναι πολύ καλύτερες από εμάς θεωρητικά. Δεν μπορεί να κρυφτεί αυτό. Το μόνο παιχνίδι που κέρδισε η Γαλλία στη φάση των ομίλων του Παγκοσμίου Κυπέλλου τα τελευταία 12 χρόνια ήταν εναντίον του Τόγκο το 2006. Δεν μπορούμε να μιλήσουμε για κατάκτηση του Παγκοσμίου Κυπέλλου» πρόσθεσε ο Γάλλος προπονητής.\nΣτη συνέχεια αναφέρθηκε εμμέσως στην Ισπανία, χαρακτηρίζοντας την ομάδα του Ντελ Μπόσκε πολύ καλύτερη από την δική του: «Υπάρχουν ομάδες που είναι πολύ πιο μπροστά από εμάς, συμπεριλαμβανομένης μιας ομάδας που κέρδισε το τελευταίο Παγκόσμιο Κύπελλο και τα δύο τελευταία ευρωπαϊκά πρωταθλήματα(Ισπανία). Το να κερδίσουμε το Μουντιάλ θα μπορούσε να θεωρηθεί ως ένα θαύμα».\nΗ θέα του αγωνιστικού χώρου του «Μαρακανά» στο Ριο Τζε Τζανέιρο προβληματίζει 16 μέρες πριν την έναρξη του Mundial της Βραζιλίας. Όπως φαίνεται από την φωτογραφία, που έχει δημοσιεύσει, η «Daily Mail», το χόρτο έχει σημάδια και άμμο σε πολλά σημεία.\nΟ πρώτος αγώνας, που θα γίνει στο «Μαρακανά» είναι σε 19 μέρες το Αργεντινή-Βοσνία (16/6) και αν το χόρτο μείνει έτσι, το μόνο σίγουρο είναι ότι δεν θα δούμε ωραίο ποδόσφαιρο.\nΤο «Μαρακανά» έχει φιλοξενήσει πολλούς αγώνες αυτούς τους μήνες, 37 σε 17 εβδομάδες και για να γίνει κατανοητός ο αριθμός, στο «Έμιρεϊτς» έχουν γίνει 29 ματς το ίδιο χρονικό διάστημα.\nΤο συγκεκριμένο στάδιο επίσης είναι αυτό που θα φιλοξενήσει τους περισσότερους αγώνες της διοργάνωσης, επτά στο σύνολο.\nΟι οργανωτές, πάντως εμφανίζονται αισιόδοξοι και είπαν στα τοπικά μέσα ότι η FIFA κάνει τις απαραίτητες ενέργειες για να διασφαλίσει ότι το χόρτο θα είναι στην καλύτερη κατάσταση.\nΟ χρόνος τελείωνε, το ματς είχε κριθεί, ωστόσο ο Φίλιπ Αντάμοβιτς αποφάσισε να πετάξει τη μπάλα και τελικά βρήκε το στόχο από το ένα καλάθι στο άλλο!\nΑπίστευτο buzzer beater που πέτυχε ο Αντάμοβιτς στον αγώνα Ploiesti- Cluj (77-68) για το Πρωτάθλημα Ρουμανίας...\nΕμείς μάλλον δεν θα μάθουμε ποτέ τι συνέβη σε αυτά τα βουνά και το μυστήριο σχετικά με το βουνό των νεκρών θα εξακολουθεί να υπάρχει να παραμένει άλυτο και τόσο ενδιαφέρον όσο ποτέ . Tromaktiko\nΤο αφεντικό της Red Bull, Κρίστιαν Χόρνερ, κατανοεί τον «πόνο» του Σεμπάστιαν Φέτελ, αλλά είναι σίγουρος πως δεν θα παρασυρθεί.\nΔεν είναι εύκολο από εκεί που εσύ και το μονοθέσιό σου έμοιαζες ανίκητος, να έχεις φτάσει να πασχίζεις για να ανέβεις στο πόντιουμ ή έστω να τερματίσεις σε ένα Grand Prix.\nΟ Σεμπάστιαν Φέτελ είδε τον αγώνα στο Μονακό να τελειώνει νωρίς λόγω μηχανικής βλάβης και μονολογούσε πως «… όλο κάτι πηγαίνει στραβά».\nΤο αφεντικό της Red Bull, Κρίστιαν Χόρνερ, κατανοεί τον εκνευρισμό του Γερμανού παγκόσμιου πρωταθλητή, αλλά δεν ανησυχεί μήπως τον επηρεάσει.\n«Τα πράγματα κύλησαν άσχημα γι’ αυτόν χωρίς να φταίει. Είναι λογικό να είναι εκνευρισμένος, αλλά όταν ηρεμήσει θα συνεχίσει να δουλεύει σκληρά. Αυτός είναι ο χαρακτήρας του», δήλωσε.


Πληρώθηκε η πρώτη δόση του εδαφονομίου για την ανάπλαση του Κάστρου του Αγίου Ανδρέα – 1,5 εκατομ. ευρώ έχει εντάξει στον προϋπολογισμό της η Περιφέρεια\nΗ πρώτη από τις συνολικά 28 ετήσιες δόσεις που απαιτείται να καταβάλει στο Ταμείο Εθνικής Άμυνας η Περιφερειακή Ενότητα Πρέβεζας, στο πλαίσιο της σύμβασης που έχει υπογραφεί ανάμεσα στα δύο μέρη (δείτε παρακάτω πως θα γίνει συνολικά η καταβολή) για τη μεταβίβαση του δικαιώματος χρήσης του πρώην Στρατοπέδου «ΔΟΥΚΑ» - Κάστρο του Αγίου Ανδρέα για 49 χρόνια (με το “εργαλείο” του εδαφονομίου), καταβλήθηκε στο ΤΕΘΑ (δείτε ΕΔΩ).\nΠρόκειται για το ποσό των 53.571,43 ευρώ και είναι τα πρώτα χρήματα που καταβάλει η Περιφερειακή Ενότητα Πρέβεζας, καθώς προηγήθηκε μία περίοδος χάριτος.\nΣτον προϋπολογισμό της μάλιστα η Περιφέρεια έχει εντάξει 1,5 εκατομμύριο ευρώ για το σκοπό αυτό.\n• Δημιουργία Διοικητηρίου της Π.Ε. Πρέβεζας.\n• Ανακαίνιση των υφιστάμενων κτιρίων και διαμόρφωση αυτών.\n• Κέντρο Πολιτιστικών δραστηριοτήτων με την παραχώρηση χώρων στους Πολιτιστικούς Συλλόγους της πόλης.\n• Δημιουργία χώρων αναψυχής και πρασίνου.\n• Δημιουργία παιδικών χαρών.\n• Δημιουργία πεζοδρόμων και ποδηλατοδρόμων.\n• Δημιουργία Ανοιχτού Θεάτρου.\n• Ένωση της βόρειας πλευράς της πόλη με το κέντρο.\n• Δημιουργία χώρου πολιτιστικών εκδηλώσεων.\n• Δημιουργία χώρου εστίασης.\n• Διατήρηση του Ναού του Αγίου Ανδρέα και λειτουργία της εκκλησίας.\n• Στερεωτικές εργασίες και καθαρισμός των τειχών του κάστρου.\nΠερισσότερα σε αυτή την κατηγορία: « Ένωση Αστυνομικών Υπαλλήλων Ν. Πρέβεζας: “Υπέρ του εμβολιασμού αλλά κατά της υποχρεωτικότητας” Ημερίδα για τον Ποδηλατικό Τουρισμό το Σάββατο18/9 στο Δημοτικό Κηποθέατρο Πρέβεζας »


Ο Αντώνης Σαμαράς δικαιώνει τον μέγα στοχαστή Χρήστο Χωμενίδη και τον νόμο της βαρύτητας. – Olympia.gr\nΟ Αντώνης Σαμαράς δικαιώνει τον μέγα στοχαστή Χρήστο Χωμενίδη και τον νόμο της βαρύτητας.\nΝΑΙ. ΑΥΤΟΣ Ο ΑΝΘΡΩΠΟΣ ΔΕΝ ΘΑ ΜΠΟΡΟΥΣΕ ΝΑ ΛΕΙΠΕΙ ΑΠΟ ΤΗ «ΝΕΑ ΕΛΛΑΔΑ»\nΕίναι ο άνθρωπος που προέβλεψε ότι ο Γιώργος Παπανδρέου θα αναμορφώσει την Ελλάδα και θα μείνει στην ιστορία.\nΕίναι ο άνθρωπος που προέβλεψε ότι το ΔΝΤ θα σώσει την χώρα και την σύνταξη του παπού.\nΕίναι ο άνθρωπος που -εκτός από το πουλί του πρωθυπουργού- μνημόνευσε και την χρυσή πενταετία του Κώστα Σημίτη.\nΠροηγούμενο Previous post: ΝΑ ΣΩΣΟΥΜΕ ΤΗΝ ΝIGELLA SATIVA Α ΠΟ ΤΑ ΝΥΧΙΑ ΤΗΣ NESTLE\nΕπόμενη Next post: ΤΩΡΑ: Έκτακτη σύσκεψη για τις πυρκαγιές\n23 σκέψεις σχετικά με το “Ο Αντώνης Σαμαράς δικαιώνει τον μέγα στοχαστή Χρήστο Χωμενίδη και τον νόμο της βαρύτητας.”\n6 Αυγούστου, 2013 στο 12:09 μμ\nΕξώγαμο του Καμπουράκη είναι; Έχει παρόμοια χροιά στην φωνή και μάλλον το ίδιο κουραδόμυαλος!\n6 Αυγούστου, 2013 στο 2:28 μμ\n6 Αυγούστου, 2013 στο 12:33 μμ\nΕΙΣΑΙ ΕΙΣΑΙ ΕΙΣΑΙ ….ΚΑΡΑΓΚΙΟΖΗΣ!!!!!!!!!!\n6 Αυγούστου, 2013 στο 12:43 μμ\nΘΑ ΕΙΧΕ ΚΑΤΑΝΑΛΩΣΕΙ ΚΑΝΕΝΑ ΚΟΝΔΥΛΙΑΚΙ ΓΙ`ΑΥΤΟ ΤΟΥ ΑΡΕΣΕ Ο ΣΗΜΙΤΕΣΚΟΥ.ΘΑ ΕΛΕΙΠΕ ΑΠΟ ΤΗΝ ΧΩΡΑ ΣΤΗΝ ΚΛΟΠΗ ΤΟΥ ΧΡΗΜΑΤΙΣΤΗΡΙΟΥ,ΣΤΙΣ ΠΑΡΑΝΟΜΕΣ ΕΛΛΗΝΟΠΟΙΗΣΕΙΣ ΡΩΣΩΝ,ΤΣΕΤΣΕΝΩΝ,ΤΗΝ GOLDMAN SACHS ΤΗΝ ΞΕΧΑΣΕ,ΤΟΝ ΑΚΗ ΤΟΝ ΜΑΝΤΕΛΗ ΤΟΝ ΣΜΠΩΚΟ,ΤΗΝ ΣΥΜΦΩΝΙΑ ΤΗΣ ΜΑΔΡΙΤΗΣ ΜΕ ΤΑ ΖΩΤΙΚΑ ΣΥΜΦΕΡΟΝΤΑ ΤΗΣ ΤΟΥΡΚΙΑΣ,ΤΑ ΙΜΙΑ ΚΑΙ ΤΟΝ ΑΕΡΑ ΠΟΥ ΔΕΝ ΠΗΡΕ ΤΗΝ ΣΗΜΑΙΑ,ΤΟΝ ΟΤΣΑΛΑΝ…ΕΧΕΙ ΤΑΙΣΕΙ ΚΟΣΜΟ Η ΠΑΣΟΚΑΡΑ ΤΟΣΕΣ 10ΕΤΙΕΣ ΕΤΣΙ ΦΤΙΑΧΝΕΙΣ ΚΟΜΜΑΤΙΚΟ ΣΤΡΑΤΟ.ΠΟΣΕΣ ΚΛΟΤΣΙΕΣ ΣΕ ΠΡΑΣΙΝΟΥΣ ΚΩΛΟΥΣ.ΚΑΙ ΜΗΝ ΠΕΙ ΚΑΝΕΙΣ ΟΤΙ ΔΕΝ ΓΡΑΦΩ ΓΙΑ ΤΗΝ Ν.Δ.ΓΙΑ ΑΔΕΞΙΟΥΣ ΑΡΠΑΓΕΣ ΔΕΝ ΓΡΑΦΩ.ΜΟΝΟ ΓΙΑ ΤΟΥΣ ΕΠΙΔΕΞΙΟΥΣ ΛΗΣΤΕΣ\nΟ/Η ΔΙΟΝΎΣΙΟΣ ΔΙΟΝΥΣΊΟΥ ο εν ΟΛΎΜΠΩ . ->>> λέει:\n7 Αυγούστου, 2013 στο 10:22 πμ\n+++ ΚΙ ΔΥΌ ΑΒΓΆΆΆ ΤΟΥΡΚΊΑΣΣ , ΦΊΛΤΑΤΕ ΛΛΈΟΝΤΑΑΑ >>>>>>>>>>>>>>>>>>>>>>>>>>>>>>>>>>>\n6 Αυγούστου, 2013 στο 12:44 μμ\n6 Αυγούστου, 2013 στο 12:51 μμ\n«Το σοφό παιδί!» (Ο τίτλος του πρώτου βιβλίου του, που τον έκανε διάσημο. Μέχρι και νέο Καραγάτση τον είπαν!)\n7 Αυγούστου, 2013 στο 12:33 μμ\nΜετά την ανάγνωση του συγκεκριμένου βιβλίου, έκανα δέκα χρόνια να ξαναδιαβάσω ελληνική λογοτεχία από το ΣΟΚ!\nΠοιός κριτικός τον σύγκρινε με τον Καραγάτση;!;\n6 Αυγούστου, 2013 στο 12:55 μμ\nομολογώ ανάσταση νεκρών\nη ολυμπια γ… και δερνει\n6 Αυγούστου, 2013 στο 2:25 μμ\n«Είναι σαν να κάνω απεργία πείνας για να καταργηθή ο νόμος της βαρύτητας γιατί πέφτω, για να μην πέφτω»\nΜη για το …..φτερό\nο νόμος της βαρύτητας έχει ελάχιστη επίδραση στα φτερά\n6 Αυγούστου, 2013 στο 2:53 μμ\nΒρὲ Ἄστι εἶναι φτεροῦ αὐτὸ τὸ παρτσακλό;\nΟ/Η S.T λέει:\n6 Αυγούστου, 2013 στο 3:58 μμ\nγιατι δεν το λες οπως πρεπει? μεγαλη ΠΟΥΣΤΡΑ ειναι, αυτο ειναι…\n6 Αυγούστου, 2013 στο 7:52 μμ\nΔου Ξου / Δου Αααα\nεγώ απευθύνθηκα στην βαρύτητα και μου είπε οτι μου είπε\nΑυτήνα να ρωτήσετε δια τα περαιτέρω\n6 Αυγούστου, 2013 στο 10:42 μμ\nΕΙΝΑΙ ΤΕΛΕΙΩΜΕΝΗ ΚΑΡΑΑΔΕΡΦΩ\n6 Αυγούστου, 2013 στο 3:42 μμ\nΆλλος ενας απο τους πολλούς που έχουμε δυστυχωs στη χώρα μας μπουχεσας αεροπαπαρολογος…\nΟ/Η Λιχούδης λέει:\n6 Αυγούστου, 2013 στο 5:02 μμ\nΜην τους κατηγορείτε.Αυτοι υποφέρουν περισσότερο γιατί εκβιάζοντε να λένε αυτά που λένε λόγω της ιδιαιτερότητας τους…..(δημοσίευση βίντεο στα τέσσερα κ.τ.λ.)\n6 Αυγούστου, 2013 στο 8:11 μμ\nΔυστυχώς για όλους τους τζάμπα μάγκες του πληκτρολογίου όσον αφορά το μνημόνιο έχει δίκιο ο Χωμενίδης…\nΧωρίς αυτό θα ζούσαμε μια απότομη κατάρρευση, απείρως χειρότερη από την αργή και βασανιστική καθίζηση που ζούμε σήμερα.\nΌσον αφορά τις ελπίδες του για το ΓΑΠ, θα συμφωνήσω μαζί σας, δεν είναι δυνατόν να είσαι σοβαρός άνθρωπος και να μη μπορείς να διακρίνεις πως αυτός ο άνθρωπος δεν κάνει για να διοικήσει.\nΑλλά για να λέμε και του στραβού το δίκιο, μετά από το ρήμαγμα της οικονομίας από 5 χρόνια πρωθυπουργίας του μπούλη της Ραφήνας, θα έπρεπε να έρθει μια κυβέρνηση από σούπερ-ικανούς ανθρώπους για να καταφέρει να μη ρίξει τη χώρα στη ξέρα. Και δυστυχώς οι πολιτικοί μας είναι ως επί το πλείστον άεργοι και δημοσιοσχεσίτες. Τουλάχιστον ο Χωμενίδης είναι επιτυχημένος συγγραφέας. Δοκιμάστε να διαβάσετε κάποιοι βιβλίο του , και που ξέρετε μπορεί και να σας αρέσει…(εντάξει δεν σας είπα να διαβάσετε και Ρεπούση, αν και μου κάνει εντύπωση πως έχουν άποψη για το βιβλίο της άνθρωποι που δεν το έχουν διαβάσει, στηριζόμενοι σε μια μόνο, αστοχότατη βέβαια, φράση του)\n7 Αυγούστου, 2013 στο 1:00 πμ\nΠάνος Ο Σκέτος είπε ΧΟΝΤΡΆΔΙΑ ΜΑΛΑΚΊΕΣ , ΏΣ ΣΥΝΉΘΩΣ\n6 Αυγούστου, 2013 στο 9:41 μμ\nΕΥΤΥΧΩΣ ΠΟΥ Ο ΑΝΤΩΝΑΚΗΣ ΚΟΜΑΝΕΤΣΗΣ «ΕΚΛΕΙΣΕ» ΤΗΝ ΕΡΤ ΓΙΑ ΝΑ ΤΗΝ ΑΛΛΑΞΕΙ!\nΜΕ ΑΡΙΣΤΕΡΟΥΣ ΘΟΛΟΚΟΥΛΤΟΥΡΙΑΡΗΔΕΣ ΤΥΠΟΥ ΧΩΜΕΝΙΔΗ, «ΠΡΩΗΝ» ΣΥΝΤΡΟΦΟΥ ΤΟΥ ΜΠΙΣΤΗ ΤΗΣ ΡΗΜΑΔ, ΠΡΑΓΜΑΤΙ ΘΑ ΤΗΝ «ΜΕΤΑΜΟΡΦΩΣΕΙ»!\nΚΡΙΜΑ ΝΑ ΜΗΝ ΑΞΙΟΠΟΙΟΥΣΕ ΚΑΙ ΤΗ «ΣΥΝΤΡΟΦΙΣΣΑ» ΡΕΠΟΥΣΗ Ή ΤΟΝ ΑΛΛΟΝ «ΤΡΑΝΟ» ΣΥΓΓΡΑΦΕΑ ΜΑΣ, ΤΟΝ ΤΑΤΣΟΠΟΥΛΟ!\nΕ, ΡΕ ΔΟΥΛΕΜΑ ΠΟΥ ΠΕΦΤΕΙ ΣΤΑ ΣΑΜΑΡΟΠΛΗΚΤΑ!…\n7 Αυγούστου, 2013 στο 1:02 πμ\n>>>Έ ,ΡΕ ΚΑΡΠΑΖΙΆ ΠΟΥ ΉΔΗ ΠΈΦΤΕΙ ΣΤΑ ΣΑΜΑΡΌΣΒΕΡΚΚΑ , ΡΕ ΠΟΥΣΗ ΜΟΥ . ->>>>>\nΟ/Η ΝΔΤ λέει:\n7 Αυγούστου, 2013 στο 9:57 πμ\nΕίναι πέρα για πέρα αληθινό ! Ταβέρνα του Σταμάτη στον Βιρό Κέρκυρας, 3 Αυγούστου 2013 βράδυ. Ο Χωμενίδης τρώει σε ένα τραπέζι με έναν άλλο τύπο και δύο γυναίκες. Είχε τα γενέθλιά του, όπως έμαθα εκ των υστέρων (3 Αυγούστου). Αφού απόφαγαν, ξαφνικά κάνει νόημα και έρχεται μία τούρτα ( προφανώς την είχε φέρει και του την είχαν βάλει στο ψυγείο από πρίν ). Την βάζει μπροστά του με ένα κεράκι. Το ανάβει. Το σβήνει ( κι΄εκεί που περιμέναμε να κόψει την τούρτα του και ίσως να γλυκαθούμε κι εμείς και το μαγαζί ), την δίνει αμέσως πίσω, του την ξαναβάζουν στο κουτί ανέπαφη, την παίρνει η συνοδός του στο χέρι και φεύγουν. Περνώντας από το τραπέζι μας με την τούρτα αγκαλιά προσπάθησα να ψελίσω την ερώτηση : «πόσο την νοικίασατε την τούρτα» ; Δεν μου απάντησε. ίσως δεν με άκουσε κάν. Έφυγε. Ίσως έκλεινε το ζαχαροπλαστείο και έπρεπε να την επιστρέψει. Ιδού μία λαμπρή πολιτικοοικονομική ιδέα για το ξεπέρασμα της κρίσης……. ενοικίαση τούρτας !!!!.\n7 Αυγούστου, 2013 στο 10:26 πμ\n>>>ΈΈΈχΧΩ ΠΆΘΕΙ ΤΗ ΜΠΛΆΆΆΚΑ ΜΟΥ , ΡΈ ΠΟΎΣΗΜΟΥ ……… .. .. .. . .>>>>>>>>>>>>>>>\n>>>ΆΆΆΛΛΟ ΤΊ ΘΑ ΑΚΟΎΣΟΥΝΕ ΤΑ ΑΦΤΆΚΙΑ ΜΟΥ\nΚΑΙ ΘΑ ΔΟΎΝΕ ΤΑ ΜΑΤΆΚΙΑ ΜΟΥ , ΡΈ ΠΑΛΙΕΑΚΟ~ΠΟΎΣΤΗ ΜΟΥ . ->>>>>>>>>>>>>>>\n7 Αυγούστου, 2013 στο 11:04 πμ\nΟΧΟΧΟΧΟΧΟΧΟΧΟΧΟΧ ΜΑΝΟΥΛΑ ΜΟΥ


Λόπεζ προς επιστροφή | HuffPost Greece\n28/06/2015 08:55 EEST\nΛόπεζ προς επιστροφή\nΣτον δρόμο της επιστροφής του στη Βέροια βρίσκεται ο Τζόναθαν Λόπεζ μετά από έναν χρόνο απουσίας του. Ο Ισπανός τερματοφύλακας είχε αγωνιστεί στην «Βασίλισσα του βορρά» για δύο χρονιά, από το 2012 έως το 2014, ενώ την περασμένη σεζόν φόρεσε την φανέλα της Χετάφε.\nΤις προηγούμενες μέρες ο Λόπεζ βρέθηκε στην Βέροια και είχε επαφή με τους διοικούντες της ΠΑΕ συζητώντας σε καλό κλίμα το ενδεχόμενο της επανένταξής του στο ρόστερ.\nΚαι η δική του περίπτωση θα ξεκαθαρίσει ακόμη και μετά την αυριανή ημέρα όταν και αναμένεται να γίνει γνωστή η απόφαση της ΕΠΟ για το αν θα συνεχίσει ή όχι να αγωνίζεται η «Βασίλισσα του βορρά» στην Super League.\nΌπως ισχύει και με τους Βασίλη Κουτσιανικούλη και Γιώργο Φωτάκη με τους οποίους όχι απλώς φέρεται να έχει γίνει συζήτηση αλλά και καταρχήν συμφωνία.\nΣε καλό δρόμο βρίσκεται και το φλερτ της Βέροιας με τον 26χρονο Αργεντινό Σεμπάστιαν Ναγιάρ που τα τελευταία δύο χρόνια είχε αγωνιστεί στην Κέρκυρα.\nPLUS: ΑΘΛΗΤΙΣΜΟΣ Λοπεζ Βέροια


Σχετικά με εμάς - UK Prudential Industry Co., Ltd.\nΒΙΟΜΗΧΑΝΙΚΗ ΒΙΟΜΗΧΑΝΙΑ ΠΡΟΣΔΙΟΡΙΣΜΟΥ, ΠΕΡΙΟΡΙΣΜΕΝΗ\nΟ όμιλος UK Prudental Industry που βρίσκεται στην Ουαλία, είναι μια διάσημη εταιρεία με ιστορία πολλών ετών. Στόχος μας είναι να επιδιώξουμε την καινοτομία και την πρακτική. Τα προϊόντα μας μπορούν να χρησιμοποιηθούν ευρέως σε αστικά δημόσια κτίρια, εμπορικά κτίρια και άλλα. Οι καινοτόμες και ποικίλες κατασκευές μας μπορούν να συναντήσουν τους αρχιτέκτονες για να λύσουν οποιεσδήποτε μοναδικές δημιουργικές λύσεις για να ερμηνεύσουν το βαθύ νόημα της κατασκευής και να τους προσφέρουν ατελείωτες δυνατότητες σχεδιασμού και καινοτομίας. Είναι το μοντέλο ανάπτυξης της επιχείρησής μας να εφαρμόζουμε αυστηρά μια διαχείριση με γνώμονα την αποδοτικότητα, την ποιότητα και τον ανθρώπινο προσανατολισμό. Ως μέρος της κοινωνίας του, γνωρίζουμε καλά το περιβάλλον μας τη θέση μας και την ευθύνη μας.\nΕνεργούμε σύμφωνα με αυτήν την ευθύνη και φροντίζουμε να μοιραστούμε την αξία που δημιουργούμε, με τη σωστή ισορροπία, με τους πελάτες, τους υπαλλήλους μας και όλους τους μετόχους μας. Σήμερα εργαζόμαστε σκληρά για να δημιουργήσουμε βιώσιμη αξία με τους αξιόπιστους και έμπειρους Κινέζους συνεργάτες μας. Η Prudential Group διαθέτει μια γκάμα 100 βασικών προϊόντων με συνεχή ενημέρωση. Μην διστάσετε να επικοινωνήσετε μαζί μας αν θέλετε να μάθετε περισσότερα για τα προϊόντα μας, πιο λεπτομερείς τεχνολογικές παραμέτρους και την υπηρεσία μας. Οι έμπειροι μηχανικοί πωλήσεων είναι στη διάθεσή σας ανά πάσα στιγμή.\nΕίμαστε ειδικευμένοι στην κατασκευή αγκυρώσεων και συστημάτων ενίσχυσης, και ανόργανης βαφής.\nΒοηθάμε τους πελάτες να πετύχουν\nΣυνεργασία Go BeyondSpace\nΗ Prudential Company και οι συνεργάτες της στην Κίνα έχουν γράψει ένα κεφάλαιο συνεργασίας από τη μηχανική κατεργασία ανταλλακτικών έως την πλήρη συμμετοχή στην παραγωγή του πολιτικού συστήματος μπουλονιών Prudential και ενσωματωμένου καναλιού. Σήμερα, πάνω από 3.000 έργα υψηλού επιπέδου χρησιμοποιούν εξαρτήματα και\nσυνελεύσεις που παράγονται στην Κίνα. Στο μέλλον, η Prudential θα συνεχίσει να συνεργάζεται με την κατασκευαστική βιομηχανία που είναι προσανατολισμένη στην ποιότητα στην Κίνα, έτσι ώστε να δημιουργήσει ένα ασφαλές και πολύ αποδοτικό σύστημα μπουλονιών κτιρίων και κανάλι αγκύρωσης Cast-in. Είθε αυτή η συνεργασία να ξεπεράσει το χρόνο και το χώρο και να αντιμετωπίσει το μέλλον με τη διαρκή δέσμευσή μας.\nΗ παρούσα κατάσταση μας\nUK Prudential Industry Co., Ltd. είναι μια γνωστή παγκόσμια βρετανική εταιρεία. UK Prudential Industry Co., Ltd. Προσφέρετε προϊόντα και υπηρεσίες για περισσότερες από 40 χώρες στον κόσμο. Λειτουργεί και διαχειρίζεται επιχειρήσεις σε περισσότερες από 15 χώρες, κατασκευάζει συνεργαζόμενα εργοστάσια σε 6 χώρες και διαθέτει εργαστήρια σε 4 χώρες.\nΗ εταιρεία Prudential παρέχει στους τεχνικούς σε όλο τον κόσμο εκτεταμένη τεχνική υπηρεσία. Για να σας βοηθήσουμε να επιλέξετε τα κατάλληλα κομμάτια στερέωσης, η εταιρεία μας θα συνεργαστεί στενά με την αξιότιμη ομάδα μηχανικών σας στο αρχικό στάδιο του σχεδιασμού του έργου. Μέσω της ενεργού συμμετοχής, το Prudential μπορεί πάντα να σας βοηθήσει να επιλέξετε κομμάτια στερέωσης που είναι και ασφαλή και οικονομικά. Η ομάδα μηχανικών της Prudential θα σας εξυπηρετήσει με τεράστια ειλικρίνεια και ενθουσιασμό είτε στο γραφείο είτε στην τοποθεσία του έργου. Το Prudential θα παρέχει πλήρη υποστήριξη σε κάθε έργο σας.\nΠαγκόσμια ομάδα εφοδιαστικής\nΗ υπηρεσία Global Logistics Team της Prudential για να διασφαλίσει ότι τα προϊόντα σας θα παραδοθούν εγκαίρως στο εργοτάξιο. Στόχος μας είναι να σας βοηθήσουμε να ολοκληρώσετε εργασίες σύμφωνα με το πρόγραμμά σας χωρίς καθυστέρηση. Ακόμα και σε περίπτωση έκτακτης ανάγκης, θα μεταφέρουμε αμέσως προϊόντα από το δικό μας\nπλησιέστερη τοπική, περιφερειακή ή ακόμη και παγκόσμια αποθήκη. Εν τω μεταξύ, δεν θα προσπαθήσουμε επίσης να αποφύγουμε ακριβά έξοδα αποστολής ή αεροπορικής εταιρείας.\nΕκτός από τα τυπικά προϊόντα μας, παρέχουμε επίσης υπηρεσία προσαρμογής προϊόντων έτσι ώστε να σας προσφέρουμε προϊόντα διαφορετικών προδιαγραφών.\nΜη διστάσετε να επικοινωνήσετε με τον τοπικό αντιπρόσωπο για το Prudential, εάν έχετε οποιαδήποτε ανάγκη.\nΠροληπτική προστασία του περιβάλλοντος\nΕνώ διευκολύνει την καινοτομία, η Prudential ενθαρρύνει ενεργά τους υπαλλήλους να συμμετάσχουν στο βασικό της σχέδιο προστασίας του περιβάλλοντος, συγκεκριμένα "Έργα πρόληψης της ρύπανσης"


Προβλέψεις Τετάρτης: Combo που αγγίζει το τεσσάρι #BlackbirdΠροβλέψεις Τετάρτης: Combo που αγγίζει το τεσσάρι #Blackbird\nKoubanezos.gr / ΠΟΔΟΣΦΑΙΡΟ / CHAMPIONS LEAGUE / Combo που αγγίζει το τεσσάρι\nΣτην αναμέτρηση της Σάλτσμπουργκ με την Βόλσφμπουργκ ποντάρει σήμερα ο Blackbird με καλοπληρωμένο combo στο 3.85.\nΠροβλέψεις Τετάρτης: Τρένο η Σάλτσμπουργκ\nΚαλημερίζω τους απανταχού στοιχηματίες. Μας έστειλε στον κουβά προχθές η Φιορεντίνα, αφού έχασε στην έδρα της Βενέτσια. Σήμερα επιστρέφουμε Champions League στις προβλέψεις Τετάρτης.\nΜε τον αγώνα της Σάλτσμπουργκ κόντρα στην Βόλσφμπουργκ θα ασχοληθούμε στις προβλέψεις Τετάρτης. Πρώτη απώλεια εντός συνόρων για τους Αυστριακούς, αφού παραχώρησαν ισοπαλία στην έδρα της Άλταχ. Παραμένουν όμως στην πρώτη θέση της βαθμολογίας με διαφορά οκτώ βαθμών, από την δεύτερη Στουρμ Γκρατς. Με τέσσερις βαθμούς στον όμιλο, νίκησε την προηγούμενη αγωνιστική την Λιλ με 2-1, σε ένα ματς που κρίθηκε στις λεπτομέρειες.\nΔεν είναι καλό φεγγάρι για την Βόλσφμπουργκ. Έφτασε τις τρεις σερί ήττες εντός συνόρων και βρίσκεται πλέον έκτη. Έχασε με 2-0 από την Ουνιόν στο πιο πρόσφατο παιχνίδι. Στο Champions League, έχει απολογισμό έως τώρα δύο ισοπαλίες. Τελευταία αυτή με την Σεβίλλη στην έδρα της, με τους Ισπανούς να ισοφαρίζουν στο 87′ κι έτσι οι Γερμανοί έχασαν την ευκαιρία για ένα σημαντικό τρίποντο.\nΤον πρώτο λόγο τον έχει η Σάλτσμπουργκ, αφού σε 17 αγώνες φέτος είναι αήττητη και βρίσκεται σε πολύ καλή κατάσταση. Οι Γερμανοί δεν τα πάνε και τόσο καλά, όμως στα έξι τελευταία ματς που δεν κερδίζουν, στα τέσσερα από αυτά σκοράρουν. Μου αρέσει το συνδυαστικό με τα γκολ στο 3.85.\nΣάλτσμπουργκ - Βόλφσμπουργκ\n1 & goal/goal


Δημοσιεύθηκε : Κυριακή, 02 Φεβρουαρίου 2020 17:49\nΟ Θησέας δεν είχε πρόβλημα να επικρατήσει της Αμιλλας (4-1) και να παραμείνει μόνος στη 2η θέση της Β' ΕΠΣΧ.\nΗ ομάδα του Πέτρου Γιανναράκη επιβεβαίωσε τον τίτλο του φαβορί στο παιχνίδι και έφτασε σχετικά άνετα στη νίκη, η οποία τη διατηρεί "ζωντανή" στη μάχη του τίτλου.\nΜε πλασέ του Παλαθούρα μέσα από την περιοχή, ο Θησέας προηγήθηκε στο 10' με 1-0. Ο Μάρκου ευστόχησε στη συνέχεια στο πέναλτι που κέρδισαν οι γηπεδούχοι στο 37' και έδωσε προβάδισμα νίκης από το πρώτο μέρος.\nΟ Θησέας κέρδισε δεύτερο πέναλτι στο 60', όμως ο Μερόλλι έστειλε τη μπάλα άουτ και δε μπόρεσε να πετύχει το 3-0.\nΣτα επόμενα λεπτά δόθηκε νέο πέναλτι, το τρίτο στο ματς, αυτή τη φορά για την Αμιλλα στο 65' με τον Ράντεφ που το ανέλαβε κιόλας ο ίδιος. Ο παίκτης των φιλοξενούμενων σημάδεψε σωστά κι έτσι η Αμιλλα μείωσε σε 2-1, όμως ο Θησέας κατάφερε να φτάσει σε δύο ακόμα γκολ μέχρι το τέλος.\nΕιδικότερα, στο 79' ο Μάρκου με ατομική ενέργειεα έδωσε ξανά προβάδισμα δύο γκολ, κάνοντας το σκορ 3-1, ενώ ο Σταφιλίδης διαμόρφωσε το τελικό 4-1 στις καθυστερήσεις με προβολή.\nΘησέας (Πέτρος Γιανναράκης): Κουτσοδόντης, Μερόλλι, Μπιτζανάκης, Μπαμπουνάκης, Παλαθούρας, Μαρκουλάκης (54' Τσεκρέζι), Μάρκου (83' Γεωργιλάς), Μίχος, Σιδέρης, Ντόκο (86' Παπαδονικολάκης), Γκιόκα Γκ. (57' Σταφιλίδης)\nΑμιλλα (Μάκης Σωφρόνογλου): Αυγουστιανάκης, Μαυρομάτης, Φυντικάκης, Σαράντος (57' Μουντάκης), Βεριβάκης, Λυτινάκης (83' Κακαουνάκης), Ράντεφ, Μπιτσάκης (46' Σταφυλαράκης), Τσάμι, Κοντεκάς (74' Μαστοράκης), Κτιστάκης\nΣυλλυπητήρια ανακοίνωση για Δημητριάδη\nΠαραμένει "κλειστός" ο Θησέας μέχρι νεωτέρας


Logitech 980461 Freepulse Wireless Headphones - Ακουστικα (PER.501641)\nΑρχική > Ήχος - Εικόνα > Ακουστικά > LOGITECH 980461 FREEPULSE WIRELESS HEADPHONES\nLOGITECH 980461 FREEPULSE WIRELESS HEADPHONES\nΕάν βαρεθήκατε τα καλώδια όταν ακούτε μουσική από το mp3 σας, τότε τα bluetooth ακουστικά της Logitech είναι η λύση για εσάς. Το μόνο που απαιτείται είναι να διαθέτετε μια συσκευή αναπαραγωγής μουσικής με 3.5mm stereo audio jack. Το αναβαθμισμένο bluetooth 2.0 με την ασύρματη τεχνολογία Enhanced Data Rate, υπόσχεται καθαρό ήχο χωρίς παρεμβολές για εμβέλεια μέχρι 10m. Είναι πολύ ελαφριά και ταυτόχρονα ανθεκτικά και προσφέρουν άψογη εφαρμογή.\nΜοντέλο: Logitech FreePulse Wireless Headphones.\nΑσύρματη επικοινωνία: Πρωτόκολο: Bluetooth v2.0 με Enhanced Data Rate, εμβέλεια: μέχρι 10m, συχνότητα: 2.4 GHz, διαμόρφωση μετάδοσης: ψηφιακή.\nΠεριεχόμενα συσκευασίας: Ασύρματα ακουστικά, ασύρματος δέκτης, διεθνής AC αντάπτορας (100 V - 240 V), Custom fit iPod αντάπτορας, οδηγός γρήγορης εγκατάστασης.\nΚατασκευαστής A4TECH ASUS AUDICTUS AUDIO TECHNICA BASEUS BLAUPUNKT BOSE COOLERMASTER CORSAIR COUGAR CREATIVE CRYPTO DENON EDIFIER EQUIP ESPERANZA EWENT FOREVER FURY GEMBIRD GENESIS HAMA HYPERX IXCHANGE JABRA JBL JVC KOSS LOGILINK LOGITECH MACLEAN MAXELL MAXLIFE MICROSOFT MONSTER MOTOROLA NATEC NEDIS NOD PANASONIC PATRIOT PLANTRONICS RAZER REBELTEC SAVIO SENCOR SENNHEISER SETTY SHARKOON SKULLCANDY SONY SPARTAN GEAR SPEEDLINK STEELSERIES TECHNAXX THERMALTAKE THOMSON THRONMAX THRUSTMASTER TURTLE BEACH UGO WRAPS\nLOGITECH 980461 FREEPULSE WIRELESS HEADPHONES (PER.501641)\n• Μοντέλο: Logitech FreePulse Wireless Headphones.\n• Ασύρματη επικοινωνία: Πρωτόκολο: Bluetooth v2.0 με Enhanced Data Rate, εμβέλεια: μέχρι 10m, συχνότητα: 2.4 GHz, διαμόρφωση μετάδοσης: ψηφιακή.\n• Περιεχόμενα συσκευασίας: Ασύρματα ακουστικά, ασύρματος δέκτης, διεθνής AC αντάπτορας (100 V - 240 V), Custom fit iPod αντάπτορας, οδηγός γρήγορης εγκατάστασης.\nLOGITECH 980461 FREEPULSE WIRELESS HEADPHONES PER.501641 PER.501641 LOGITECH LOGITECH ΑΚΟΥΣΤΙΚΑ Κατηγορία: ΑΚΟΥΣΤΙΚΑ •LOGITECH στην κατηγορία ΑΚΟΥΣΤΙΚΑ Εάν βαρεθήκατε τα καλώδια όταν ακούτε μουσική από το mp3 σας, τότε τα bluetooth ακουστικά της Logitech είναι η λύση για εσάς. Το μόνο που απαιτείται είναι να διαθέτετε μια συσκευή αναπαραγωγής μουσικής με 3.5mm stereo audio jack. Το αναβαθμισμένο bluetooth 2.0 με την ασύρματη τεχνολογία Enhanced Data Rate, υπόσχεται καθαρό ήχο χωρίς παρεμβολές για εμβέλεια μέχρι 10m. Είναι πολύ ελαφριά και ταυτόχρονα ανθεκτικά και προσφέρουν άψογη εφαρμογή. • Μοντέλο: Logitech FreePulse Wireless Headphones.• Ασύρματη επικοινωνία: Πρωτόκολο: Bluetooth v2.0 με Enhanced Data Rate, εμβέλεια: μέχρι 10m, συχνότητα: 2.4 GHz, διαμόρφωση μετάδοσης: ψηφιακή.• Περιεχόμενα συσκευασίας: Ασύρματα ακουστικά, ασύρματος δέκτης, διεθνής AC αντάπτορας (100 V - 240 V), Custom fit iPod αντάπτορας, οδηγός γρήγορης εγκατάστασης.• Εγγύηση: 2 χρόνια. DOA 7 ημερών LOGITECH 980461 FREEPULSE WIRELESS HEADPHONES


((i)) Ενημέρωση από την πορεία για την δολοφονία στο Πέραμα\n27/10/2021 3:06 μμ.\nΠορείες / Συγκεντρώσεις / Μικροφωνικές Κρατική καταστολή - Κοινωνικός έλεγχος\nΤην Τρίτη 26/10 πραγματοποιήθηκε πορεία ενάντια στην δολοφονία από μπάτσους του 18χρονου ρομά στο Πέραμα Αττικής. Η πορεία που ξεκίνησε από την Περιφέρεια Ηπείρου ξεκίνησει 19.30 και κινήθηκε στην ανοιχτή γιαννιώτικη αγορά με δυνατό παλμό και κατέληξε από εκεί που ξεκίνησε. Συνολικά συμμετείχαν 150 άτομα στο 3 μπλοκ που κατέβηκαν στον δρόμο (ΑΝΤΑΡΣΥΑ, ΑΚ, ΕΣΕ) με το μπλοκ της ΕΣΕ να έχει περίπου 80 άτομα δυναμική.\nΔιαδήλωση Δολοφονία Πέραμα Ιωάννινα Καταστολή


ΑΛΗΘΕΙΕΣ-ΨΕΜΑΤΑ-ΑΟΡΙΣΤΙΕΣ: Βορειοηπειρώτες απελαύνονται από Ηνωμένες Πολιτείες\nΒορειοηπειρώτες απελαύνονται από Ηνωμένες Πολιτείες\nΗ Αντωνία Δέδε - Λέσι στην περσινή παρέλαση με το λάβαρο του Συλλόγου Ηπειρωτών Μίσιγκαν.\nΝΕΑ ΥΟΡΚΗ. Ωρες ανείπωτης αγωνίας βιώνουν η Αντωνία Δέδε – Λέσι (Αntoneta Lleshi) και η οικογένειά της στο Κλάουσον (Clawson) του Μίσιγκαν, καθώς επίσης η αδελφή της στην Αθήνα και οι ηλικιωμένοι γονείς τους στη Δερβιτσάνη της Βορείου Ηπείρου, διότι\nό,τι έχτισαν σε δύο περίπου δεκαετίες στην Αμερική θα καταρρεύσει σα χάρτινος πύργος.\nΗ Αντωνία (Αntoneta Lleshi) και ο σύζυγός της Πέτρος (Peter Lleshi) εάν δεν καρποφορήσουν οι προσπάθειες του δικηγόρου τους για αναστολή της εκτέλεσης της απόφασης του Μεταναστευτικού Δικαστηρίου στις 16 Φεβρουαρίου 2018 πρέπει να αποχωρήσουν από τις ΗΠΑ με προορισμό την Δερβιτσάνη της Βορείου Ηπείρου, κι αυτό διότι αμφότεροι είναι κάτοχοι αλβανικών διαβατηρίων.\nΟ δικηγόρος τους Marchal E. Hayman το απόγευμα της Παρασκευής βρισκόταν στο δικαστήριο. H γραμματέας του προθυμοποιήθηκε να μεταφέρει το μήνυμά μας, αλλά μέχρι και ετούτη την ώρα δεν κατέστη δυνατή η επικοινωνία.\nΟ Πέτρος και η Αντωνία είχαν έρθει στην Αμερική το 1999 και το 2001, αντίστοιχα, με κανονική θεώρηση από την Πρεσβεία των ΗΠΑ και προτού εκπνεύσει η θεώρηση αποτάθηκαν στο Δικαστήριο ζητώντας πολιτικό άσυλο.\nΗ Αντωνία Δέδε – Λέσι με τον σύζυγό της Πέτρο Λέσι και την εγγονή της Κατερίνα.\nΠρο έντεκα ετών κέρδισαν στο πρωτοβάθμιο δικαστήριο το δικαίωμα του ασύλου, αλλά η εισαγγελέας επέμενε και το 2009 το δικαστήριο απέρριψε το αίτημα και εξέδωσε ένταλμα απέλασης από τη χώρα.\nΩστόσο, ο δικηγόρος τους συνέχιζε τον αγώνα και κατάφερε να παρατείνει την παραμονή τους μέχρι σήμερα.\nΤο ζευγάρι, βάσει της συμφωνίας, ήταν υποχρεωμένο να παρουσιάζεται μια φορά τον χρόνο στη Μεταναστευτική Υπηρεσία.\nΣτις 4 Δεκεμβρίου 2017, εφόσον παρήλθε ένας χρόνος από την προηγούμενη παρουσία προσήλθαν ανυποψίαστοι στη Μεταναστευτική Υπηρεσία.\nΟ αξιωματούχος τους είπε ότι πρέπει να φύγουν πάραυτα από τη χώρα και τους έδωσε δύο εβδομάδες διορία να βγάλουν τα εισιτήρια και να παρουσιαστούν εκ νέου στην Υπηρεσία.\nΣτις 19 Δεκεμβρίου ο Πέτρος και η Αντωνία προσκόμισαν τα εισιτήρια και ο αξιωματούχος όρισε την απέλασή τους για την 16 Φεβρουαρίου 2018.\nΑπό αριστερά οι Αντωνία Δέδε – Λέσι, Αθηνά Μπάχου, Μαριάννα Λέσι και Νικολέτα Νικολάου, οι οποίες παρέλασαν με στολές της Δρόπολης στο Ντιτρόιτ.\nΗ Αντωνία κατά τη διάρκεια της συνομιλίας με τον «Εθνικό Κήρυκα» τόνισε πως «είναι ατελείωτος και ανείπωτος ο Γολγοθάς μας. «Τα όνειρά μας έγιναν θρύψαλα και προσεύχομαι καθημερινά στον Θεό να κάνει το θαύμα του και να παραμείνουμε στο σπίτι μας, πλάι στα παιδιά και στην εγγονή μας.\nΗ κόρη μου, η Μαριάννα, είναι παντρεμένη με Ελληνοαμερικανό και έχει ήδη πάρει την πράσινη κάρτα. Ο γιος μου, όμως, ο Δημήτρης έχει υπαχθεί από το διάταγμα του προέδρου Ομπάμα για την προστασία των παιδιών που έχουν έρθει με τους γονείς τους, γνωστό ως ‘The Dream Act, DACA’. Το διάταγμα αυτό έχει εκπνεύσει και η τύχη του Δημήτρη θα εξαρτηθεί από την επικείμενη απόφαση του Κογκρέσου», επεσήμανε.\n«Ανάβω κάθε μέρα ένα κεράκι και άθελά μου έρχονται οι στίχοι του θρυλικού τραγουδιού ‘Μωρ’ Δεροπολίτισσα, μωρ’ καημένη / μωρ’ Δεροπολίτισσα, ζηλεμένη / βάλ’ το φέσι σου στραβά / σίντα πας στην εκκλησιά, / με λαμπάδες με κεριά / και με μοσχοθυμιατά. Και προσκύνα για τ’ εμάς, / για τ’ εμάς τους Χριστιανούς, / τι μας πλάκωσ’ η Τουρκιά / και μας σφάζουν σαν τ’ αρνιά’», είπε, υπενθυμίζοντας ότι το δίδαξε στα παιδιά και στην εγγονή της για να αντλούν δυνάμεις να αντεπεξέρχονται τις δυσκολίες της ζωής.\nΗ Εφη, κόρη της αδελφής της που διαμένει στην Αθήνα, είχε πληροφορηθεί για την υποστήριξη που παρείχε ο «Εθνικός Κήρυκας» στην Ντένη Ρόντου από το Κονέκτικατ (βλέπε «Ε.Κ.» 13ης Νοεμβρίου 2017 και στην ιστοσελίδα http://bit.ly/2m9vKor και χθες το απόγευμα επικοινώνησε μαζί μας ζητώντας τη βοήθειά μας.\nΠαράλληλα, τόνισε: «Η δυσμενής αυτή εξέλιξη έχει προκαλέσει προβλήματα στην υγεία της (τόσο ψυχολογικά όσο και παθολογικά) και πραγματικά η απέλασή της στη Βόρειο Ηπειρο θα ήταν για εκείνη και την οικογένειά της πραγματική καταστροφή».\nΗ Αντωνία Δέδε – Λέσι (τρίτη από αριστερά) με τα μέλη της οργανωτικής επιτροπής του συνεδρίου της Πανηπειρωτικής Ομοσπονδίας και τους Μενέλαο Τζέλιο, Σταύρο Ζιώγκα. Ελλη Ζιώγκα και Χαράλαμπο Μέλλο.\nΗ Αντωνία γεννήθηκε στις 15 Φεβρουαρίου 1966 και μια μέρα μετά τα 52α γενέθλιά της εάν δεν της δοθεί παράταση είναι υποχρεωμένη να επιστρέψει στην Δερβιτσάνη, που ως γνωστόν είναι το κεφαλοχώρι της Δρόπολης και το προπύργιο του Ελληνισμού της Βορείου Ηπείρου.\nΗ Αντωνία είναι η μικρότερη κόρη του διάσημου κλαρινοπαίχτη της Δερβιτσάνης Δήμου (Δημήτρη) Δέδε και της Βασιλικής το γένος Γκογκόνη που είχε γεννηθεί στην Πέπελη της Ανω Δρόπολης.\nΑπό μικρές η Αντωνία και η μεγαλύτερη αδελφή της η Αθηνά ασχολήθηκαν με τον χορό και συμμετείχαν στο χορευτικό συγκρότημα της Δρόπολης.\nΤο 1987 ήταν ένα έτος ορόσημο για την ίδια διότι γνώρισε τον Πέτρο Λέσι – επαγγελματία οδηγό από τη Σκόδρα και τον ερωτεύτηκε.\nΠαντρεύτηκαν και απέκτησαν δύο παιδιά, την Μαριάννα που είναι τριάντα ετών και τον Δημήτρη που την 1η Μαρτίου θα γιορτάσει τα 27 του γενέθλια.\nΠρο τριών δεκαετιών, όταν κατέρρεε σαν χάρτινος πύργος το σταλινικό καθεστώς έφυγαν από την Δερβιτσάνη αναζητώντας την ελευθερία στην Αθήνα.\nΗ οικογένεια της Αντωνίας, όπως λέει και η ίδια, ήταν συνδεδεμένη τέσσερις γενιές με την Αμερική. Ολοι οι θείοι της και τα ξαδέρφια της από το σόι της μητέρας της (Γκογκόνη και Κυρούση) ήταν μετανάστες στη φιλόξενη Αμερική εδώ και πολλές δεκαετίες και φυσικά είναι όλοι Αμερικανοί πολίτες.\nΗ πρώην πρόεδρος τον Θυγατέρων της Ηπείρου Αννα Τσικίτα, αριστερά, με την εξαδέλφη της Αντωνία Δέδε-Λέσι.\nΗ εξαδέλφη της Αννα Τσικίτα, η οποία είχε διατελέσει και πρόεδρος των «Θυγατέρων της Ηπείρου», του Γυναικείου Τμήματος του Συλλόγου Βορειοηπειρωτών «Πύρρος» προσκάλεσε τον Πέτρο να έρθει στη Νέα Υόρκη.\nΣτις 8 Ιανουαρίου 1999 ο Πέτρος ήρθε γεμάτος όνειρα, αλλά δεν ήταν εύκολα, αφ’ ενός μεν διότι δεν ήξερε την αγγλική γλώσσα, αφ’ ετέρου δε διότι ήταν πολύ δύσκολο για έναν υπερήφανο φορτηγατζή να εργαστεί στα εστιατόρια.\nΕνας φίλος του τον κάλεσε στο Μίσιγκαν και με την πάροδο του χρόνου βρήκε δουλειά ως οδηγός μεγάλης νταλίκας που μεταφέρει σίδερο.\nΣτις 26 Ιανουαρίου 2001 ήρθε και η Αντωνία με τα δύο ανήλικα παιδιά της. Εργάστηκαν σκληρά, μεγάλωσαν τα παιδιά τους και αγόρασαν το δικό τους σπίτι. Κάθε χρόνο έκαναν τις φορολογικές του δηλώσεις, πλήρωναν την ασφάλειά τους και ευελπιστούσαν να ξεκινήσουν τη διαδικασία απόκτησης πράσινης κάρτας.\nΗ Αντωνία και ο Πέτρος ήρθαν στο Ντιτρόιτ έναν χρόνο μετά την πρώτη παρέλαση. Τον Μάρτιο του 2001 εξέπληξαν τους ομογενείς διότι οι νεοφερμένοι μετανάστες Αντωνία Δέδε-Λέσι και η κόρη της Μαριάννα παρέλασαν με την παραδοσιακή ενδυμασία της Δεροπολίτισσας.\nΜε τη βοήθεια της ηλικιωμένης μητέρας της έφτιαξε αρκετές άλλες ενδυμασίες και τόσο στις εκδηλώσεις του Ηπειρωτικού Συλλόγου του Μίσιγκαν και στις παρελάσεις παρελαύνει μια ομάδα Δεροπολιτισσών.\nΟι φωτογραφίες της Αντωνίας και της Μαριάννας με τον Μητροπολίτη Ντιτρόιτ Νικόλαο έχουν δημοσιευτεί στον «Ε.Κ.» (βλέπε έκδοση «Ε.Κ.» 29ης Μαρτίου 2017) καθώς επίσης και στα τοπικά Μέσα Ενημέρωσης του Ντιτρόιτ.\nΗ Αντωνία και η οικογένειά της συμμετέχουν στις εκδηλώσεις του Ηπειρωτικού Συλλόγου και μάλιστα έχουν παίξει καταλυτικό ρόλο στη φιλοξενία του προσφάτου συνεδρίου της Πανηπειρωτικής Ομοσπονδίας. Η Αντωνία είναι βαθιά θρησκευόμενη και βρίσκεται πάντα δίπλα σε ανθρώπους που τη χρειάζονται.\nΗ Μαριάννα είναι νυμφευμένη με τον Γιώργο Τσουκαλά και στις 2 Σεπτεμβρίου 2016 έφεραν στον κόσμο ένα υγιέστατο κοριτσάκι, την Κατερίνα. Στην παρέλαση του 2017 του Ντιτρόιτ παρέλασαν τρεις γενιές – γιαγιά, κόρη και εγγονή – με τις ενδυμασίες της Δεροπολίτισσας και έκλεψαν την παράσταση.\nΗ Αντωνία Δέδε – Λέσι με την εγγονή της Κατερίνα Τσουκαλά.\nΑναρτήθηκε από aoristies στις 7:44 μ.μ.\nΑποκαλυπτικό άρθρο για τον Ιβάν Σαββίδη από περιοδ...\nΜΙΖΕΣ ΣΕ ΠΟΛΙΤΙΚΟΥΣ ΣΤΟ ΣΚΑΝΔΑΛΟ "ΚΑΡΟΥΖΟΣ"!


25 Φεβρουαρίου - 3 Μαρτίου 2013. - ArtandCity.gr\n25 Φεβρουαρίου - 3 Μαρτίου 2013.\nΔημοσίευση από Art and City | Δευτέρα 4 Μαρτίου 2013 3:04 π.μ.\nΔευτέρα σήμερα, 4 του Μάρτη του 2013. Και μεις κάθε βδομάδα με το ραντεβού μας με το άρθρο με τα Συν και τα Πλην είναι εδώ. Το άρθρο που αγαπήσατε και ξεχωρίσατε είναι και πάλι εδώ με... πολλές και "άγριες" διαθέσεις...!!!\nΜια βδομάδα πέρασε με πολλά και διαφορετικά συναισθήματα να δημιουργούνται γύρω μας. Μια εβδομάδα έφυγε με 5 νέους να θυσιάζονται στο βωμό της... κρίσης... Ας δούμε παρακάτω αναλυτικότερα τα Αρνητικά και ΜΟΝΟ τα αρνητικα που ξεχωρίσαμε για την βδομάδα που έφυγε (25 Φεβρουαρίου - 3 Μαρτίου 2013). Τα θετικά σίγουρα έχουν σημασία, όμως κάτι τέτοιες στιγμές μένουμε αποσβολωμένοι... Οι Art-ιβιστές του ArtandCity είναι γύρω σου καθημερινά και καταγράφουν τα πάντα τονίζοντας τα καλύτερα και προβάλλοντας τα χειρότερα...\nΑπεργία λέγεται. Και θα είναι ΓΕΝΙΚΗ & ΔΙΑΡΚΕΙΑΣ. Όχι τις "τζούφιες" των λίγων ωρών...\nΟι 5 αθώες ψυχές θύματα των κυβερνήσεων και των τραπεζών τους.\nΤο μπαλόνι... Μαζέυει, μαζεύει, μαζεύει αέρα και μια στιγμή... σκάει. Και όποιον πάρει ο χάρρος.\nΟι χυδαιότητες που ακούς σχετικά με ναρκωτικά στους 5 φοιτητές. Να δούμε τι άλλο θα πούνε για τους αθώους νεκρούς...\nΗ ανησυχία μου για το τι κόσμο θα αφήσω στον ανηψίο μου που γεννήθηκε μόλις προχθές...\nΤα νέα δάνεια πια σαν τριτοκοσμική χώρα. Το ξέρατε αυτό; Έρε συσίτιο που έρχεται.\nΗ παιδεραστούσα παραιτηθείσα εκκλησία. Με την ευρύτερη έννοια...\nΟι περιβαλλοντικές επιπτώσεις όλων αυτών που θέλουν να μας σκάψουν για να πάρουν τον ορυκτό πλούτο και ύστερα να μας θάψουν εκεί μέσα...\nΟ φοβισμένος κοσμάκης...\nΠου όλο το έθνος προσκυνά σώβρακα και φανέλες. Γκόοοοοοοολλλλλλλλλλλ...........!!!!!!!!!\nΟ λίγος κόσμος που μαζεύτηκε στην Κεντρική Πλατεία. Που θα έπρεπε να είναι όλοι εκεί σε μια βουβή διαμαρτυρία και επανάσταση Σαν την κηδεία του Παλαμά. Εκεί οι Έλληνες γιατί τόλμησαν;\nΟι αρπαχτούλες των καλλιτεχνών στην επαρχία. Μέχρι πότε;\nΟ θλιβερός Μπεν-ί-το.\nΑν υποψιαστώ ότι ανασυγκροτείται το ΠΑΣΟΚ... θα πεθάνω.\nΟ Παχτούλης. Κανένας παράδειγμα από τον Δήμαρχο Αλεξανδρουπόλεως που τους έδιωξε τους κατακτητές;\nΟ Βασιλάκης της καρδιάς μας στην φυλακούλα. Τα δικά μας παληκάρια, τα απο δω, πότε θα πάρουν σειρούλα;\nΗ αλλού ντ' αλλού νεολαία. ΖΗΤΩ.\nΤο να χαίρομαι που ο συνάδελφος μου είναι σε επίσχεση εργασίας και να ακούω από τον Διευθυντούλη μου, που με έχει απλήρωτο 5 μηνάκια, ότι θα απολυθεί ο συνάδελφος είναι νορμάλ;\nΟ κουλ Αλέξης του Τσύριζα. Κουλ μπεϊμπι άλεξ, κουλ. Ιτς οκ έβερυθινκγ που σου παν και οι φίλοι σου οι Αμερικάνοι.\nΗ Αλέκα της Αριστεράς. Υπάρχει αριστερά άραγε; Και πόσο αριστερά; Και επειδή γνώριζε την καταστροφή που θα ΄ρχότανε γι΄αυτό και παραιτήθηκε σαν κόμμα στις 6 Μαΐου του 2010 όταν υπέγραφαν το 1ο Μνημόνιο; Πόσο υπεύθυνοι είναι και αυτή για όλα άραγε;\nΤο Μπιγκ Πάνος.\nΤα ανωδικά νούμερα από τα χιτλερικά χρυσά αυγά.\nΑντουάν; Το φάκελο και γρήγορης μην πέσει φάπα.\nΖει ο Μητσοτάκης και φεϊσμπουκάρει ή στέλνει μηνύματα από τον άλλον κόσμο με τα βιβλία του για το πόσο τέλειος πρωθυπουργός ήταν;\nΟι ιδιωτικοποιήσεις. Θα πούμε το νερό νεράκι.\nΤο τελευταίο φύλλο της τοπικής εφημερίδας "Ημερήσιος Κήρυκας". Ελπίζω να μην πάρουν σειρά και άλλα μέσα που δυστυχώς σύντομα το βλέπω να γίνεται και αυτό...\nΟ καιρός. Μια έτσι, μια γιουβέτσι...\nΗ αργή εξαθλίωση μας μέρα με τη μέρα...\nΤελικά με πόσα λόγια καταλαβαίνει ο άνθρωπος; Είναι ζώο το ζώο που σε ακούει ή θέλει και αυτό τη φόβια του;\nΤελικά πόση λύσσα πια καλέ συ σουπερσταρ;\nΜπορεί να μην έχουμε τα γραφεία μας αλλά το ΤΕΒΕ και τους φόρους μας τους πληρώνουμε κανονικά...\n300 ευρωπουλάκια μόνο για το ρευματάκι; Βάλε κάτι παραπάνω στην κερία. Τα τρία είναι καλά;\nΟι παραδόπιστοι και πλεονέκτες που τα θέλουν όλα δικά τους και σε βλέπουν μόνο σαν ευρώ.\nΗ τηλεόραση. Τόσο παλιά όσο ποτέ. Ένα καλώδιο έμεινε... Που θα μου πάει.\nΤώρα να χαρώ εγώ με τους Ιταλούς ή στον δεύτερο γύρο και αυτοί βγάλουν την τρικομματική;\nΞυπνήστε ρε. Το τέλος έφτασε. Δε το νιώθεται; Δε σας αγγίζει Πότε θα συνειδητοποιήσετε την καταστροφή;


Η Τεχνη Του Λογου Εκφραση Εκθεση - Σχολικα βοηθηματα λυκειου (BKS.0410482)\nΑρχική > Βιβλία > Σχολικά Βοηθήματα > Η ΤΕΧΝΗ ΤΟΥ ΛΟΓΟΥ ΕΚΦΡΑΣΗ ΕΚΘΕΣΗ\nΗ ΤΕΧΝΗ ΤΟΥ ΛΟΓΟΥ ΕΚΦΡΑΣΗ ΕΚΘΕΣΗ\nΖΑΝΝΗ ΒΑΣΙΛΙΚΗ στην κατηγορία ΣΧΟΛΙΚΑ ΒΟΗΘΗΜΑΤΑ ΛΥΚΕΙΟΥ\nΣυγγραφέας: ΖΑΝΝΗ ΒΑΣΙΛΙΚΗ\nΤο βιβλίο αυτό έχει σκοπό να στηρίξει την προσπάθεια του μαθητή και του εκπαιδευτικού να ανταποκριθούν στις απαιτήσεις του μαθήματος της Έκφρασης-Έκθεσης του Λυκείου, επιχειρώντας μια ευσύνοπτη και μεθοδική προσέγγιση των θεμάτων που υπάρχουν στα σχολικά εγχειρίδια και όσων απαιτούνται για τις Πανελλαδικές εξετάσεις.\nΤο βιβλίο περιέχει πληροφοριακό υλικό, σε περιεκτική και ευσύνοπτη μορφή, που καλύπτει τα θέματα της Α', Β' και Γ' Λυκείου. Δεν αρκείται όμως σε αυτό. Περιλαμβάνει και άλλα θέματα -επιπλέον των σχολικών- προκειμένου να καλύψει ευρύτερες ανάγκες και να αποτελέσει πολύτιμο βοήθημα για όσους δίνουν Πανελλαδικές Εξετάσεις. Το πληροφοριακό υλικό του βιβλίου συνοδεύεται από δέκα κριτήρια αξιολόγησης. Χαρακτηριστικό των κριτηρίων αξιολόγησης είναι η ειδολογική ποικιλία των κειμένων (άρθρα, δοκίμια και επιφυλλίδες) και η μεγάλη ποικιλία ασκήσεων που βοηθούν το μαθητή να αποκτήσει ευχέρεια στην επεξεργασία ποικίλων κειμενικών ειδών και να εμπεδώσει τη θεωρία.\nΠληροφοριακό υλικό για 95 θέματα Έκφρασης-Έκθεσης που καλύπτουν την ύλη της Α', Β' και Γ' Λυκείου.\n10 κριτήρια αξιολόγησης με ποικιλία ασκήσεων.\nΗ ΤΕΧΝΗ ΤΟΥ ΛΟΓΟΥ ΕΚΦΡΑΣΗ ΕΚΘΕΣΗ (BKS.0410482)\n• Πληροφοριακό υλικό για 95 θέματα Έκφρασης-Έκθεσης που καλύπτουν την ύλη της Α', Β' και Γ' Λυκείου.\n• 10 κριτήρια αξιολόγησης με ποικιλία ασκήσεων.\nΗ ΤΕΧΝΗ ΤΟΥ ΛΟΓΟΥ ΕΚΦΡΑΣΗ ΕΚΘΕΣΗ BKS.0410482 ΖΑΝΝΗ ΒΑΣΙΛΙΚΗ ΖΑΝΝΗ ΒΑΣΙΛΙΚΗ ΣΧΟΛΙΚΑ ΒΟΗΘΗΜΑΤΑ ΛΥΚΕΙΟΥ Η ΤΕΧΝΗ ΤΟΥ ΛΟΓΟΥ ΕΚΦΡΑΣΗ ΕΚΘΕΣΗ\n12.94 ΣΧΟΛΙΚΑ ΒΟΗΘΗΜΑΤΑ ΛΥΚΕΙΟΥ


Καθήκοντα υπουργού Δικαιοσύνης αναλαμβάνει ο ρουμάνος... - Newpost.gr\nΔημοσίευση 7 Αυγούστου 2012, 14:45 / Ανανεώθηκε 27 Ιουνίου 2013, 14:44\nΚαθήκοντα υπουργού Δικαιοσύνης αναλαμβάνει ο ρουμάνος πρωθυπουργός\nΟ προσωρινός πρόεδρος της Ρουμανίας Κριν Αντονέσκου υπέγραψε σήμερα διάταγμα, σύμφωνα με το οποίο ο πρωθυπουργός της χώρας Βίκτορ Πόντα θα αναλάβει προσωρινά καθήκοντα υπουργού Δικαιοσύνης. Κατά το χθεσινό ανασχηματισμό της ρουμανικής κυβέρνησης, ο μέχρι πρότινος υπουργός Δικαιοσύνης, Τίτους Κορλατεάν διορίστηκε υπουργός Εξωτερικών.\nΟ ρουμάνος πρωθυπουργός είχε προτείνει για επικεφαλής του υπουργείου Δικαιοσύνης τη Μόνα Πιβνιτσέρου, μέλος του Ανώτατου Συμβουλίου Δικαστών (CSM) ως αντικαταστάτρια του κ. Κορλατεάν.\nΌμως, χθες το βράδυ τα μέλη του Ανώτατου Δικαστικού Συμβουλίου ομόφωνα αποφάσισαν ότι η κ. Πιβνιτσέρου δεν μπορεί να αποσπασθεί στο υπουργείο Δικαιοσύνης.\n«Πρόκειται για θέμα ασυμβίβαστου: Η κ. Πιβνιτσέρου δεν μπορεί είναι υπουργός Δικαιοσύνης εφ' όσον η απόσπασή της από το Ανώτατο Συμβούλιο Δικαστών απορρίφθηκε» υπογράμμισε η πρόεδρος του Δικαστικού Συμβουλίου, Αλίνα Γκίκα και σημείωσε ότι η κ. Πιβνιτσέρου θα πρέπει να παραιτηθεί πρώτα από το Ανώτατο Συμβούλιο Δικαστών, αν επιθυμεί να αναλάβει καθήκοντα υπουργού Δικαιοσύνης.\nΜετά την εξέλιξη αυτή, ο κ. Πόντα ανακοίνωσε ότι αναβλήθηκε ο διορισμός της κ. Πιβνιτσέρου στο υπουργείο Δικαιοσύνης λόγω διαδικαστικών θεμάτων που συνδέονται με την απόσπασή της.\n«Μίλησα με τη δικαστή κ. Πιβνιτσέρου και μου είπε ότι συμφωνεί να παραιτηθεί από το Ανώτατο Συμβούλιο Δικαστών και ότι θα κάνει τα αναγκαία βήματα τις επόμενες μέρες. Όλα εξαρτώνται από την ταχύτητα των διαδικασιών, οπότε ο διορισμός της θα οριστικοποιηθεί σε διάστημα τριών ή πέντε ημερών» ανέφερε ο κ. Πόντα.


«Ο Μαρτίνς θέλει τον Μαναφά στον Ολυμπιακό» - to10.gr\nΑρχική / ΠΟΔΟΣΦΑΙΡΟ / SUPERLEAGUE / «Ο Μαρτίνς θέλει τον Μαναφά στον Ολυμπιακό»\n«Ο Μαρτίνς θέλει τον Μαναφά στον Ολυμπιακό»\nΔημοσίευμα της A Bola κάνει λόγο για ενδιαφέρον του Πέδρο Μαρτίνς να πάρει τον Γουίλσον Μαναφά στον Ολυμπιακό, τον οποίο μάλιστα φέρεται να «κατασκόπευσε» άνθρωπος των Ερυθρόλευκων. Ποιος είναι ο 24χρονος από τη Γουινέα.\nΤον Γουίλσον Μαναφά της Πορτιμονένσε έχει βάλει στο στόχαστρό του ο Ολυμπιακός, ελέω εισήγησης του Πέδρο Μαρτίνς, σύμφωνα με δημοσίευμα η πορτογαλικής A Bola. Ο προπονητής των Ερυθρόλευκων γνωρίζει τον 24χρονο αριστερό εξτρέμ από το κοινό πέρασμά τους από την Primeira Liga και φέρεται να έχει σε εκτίμηση το ταλέντο του.\nΣτο δημοσίευμα τονίζεται ότι άνθρωπος των Πειραιωτών βρέθηκε στο ματς της Πορτιμονένσε με τη Σπόρτινγκ Λισαβόνας για πορτογαλικό πρωτάθλημα, στο οποίο κέρδισαν οι γηπεδούχοι με 4-2, για να παρακολουθήσουν συγκεκριμένα τον άσο από τη Γουινέα. Επισημαίνεται δε ότι ο Ολυμπιακός σκέφτεται μέχρι και το ενδεχόμενο να κινηθεί για την απόκτησή του τον προσεχή Ιανουάριο.\nΣε 67 αναμετρήσεις με τη φανέλα της Πορτιμονένσε, στην οποία ανήκει από το καλοκαίρι του 2016, ο Μαναφά έχει πετύχει πέντε γκολ και έχει μοιράσει επτά ασίστ. Στο παρελθόν έχει φορέσει επίσης τις φανέλες των Ολιβέιρα Μπάιρο, Σπόρτινγκ Λισαβόνας (δεύτερη ομάδα), Μπέιρα-Μαρ, Ανάντια και Βαρζίμ. Παρά το γεγονός ότι τοποθετείται σχεδόν πάντα στην αριστερή πλευρά, το καλό πόδι του είναι το δεξί. Όσο για το τρέχον συμβόλαιό του, έχει ισχύ μέχρι το καλοκαίρι του 2021.


Την Παρασκευή οι επετειακές εκδηλώσεις στην Καρδαμύλη για το ‘21 - Kalamata Journal\nΤρίτη, 12 Μαρτίου 2013 01:31\nΤην Παρασκευή οι επετειακές εκδηλώσεις στην Καρδαμύλη για το ‘21\nΤην Παρασκευή, 15 Μάρτη, θα εορταστεί στο Δήμο Δυτικής Μάνης η επέτειος της εξέγερσης των Μανιατών. Ο Δήμος έχει διοργανώσει, για δεύτερη χρονιά, επετειακές εκδηλώσεις στην έδρα του, την Καρδαμύλη….\nΣτις δύο μετά το μεσημέρι της Παρασκευής, στο Ηρώο της πλατείας της Καρδαμύλης θα γίνει η παράταξη των σημαιών των σχολείων (Δημοτικό Σχολείο Κάμπου, Δημοτικό Σχολείο Δυτικής Μάνης, Γυμνάσιο Κάμπου, Γυμνάσιο και Λύκειο Καρδαμύλης) και των Συλλόγων.\nΣτη συνέχεια αφιχθεί η σημαία των Μανιατών και θα γίνει η έπαρσή της. Στις 14.30 θα φθάσουν οι Μαντατοφόροι – από την έδρα του Πετρόμπεη - με το μήνυμα της έναρξης του Αγώνα στους Καπεταναίους της Δυτικής Μάνης. Θα πραγματοποιηθεί τρισάγιο στη μνήμη των Ηρώων του ’21, καταθέσεις στεφάνων και στη συνέχεια, όλοι οι παρευρισκόμενοι θα μεταβούν στον ιστορικό χώρο του Αγίου Σπυρίδωνα και των Πυργόσπιτων των Μούρτζινων – Τρουπάκηδων, στην παλαιά Καρδαμύλη, όπου η Σοφία Καπετανάκη - Επίκουρη Καθηγήτρια του Τμήματος Φιλολογίας του Πανεπιστημίου Πελοποννήσου θα εκφωνήσει το πανηγυρικό της ημέρας. Θα ακολουθήσει το Προσκλητήριο των Μανιατών που συμμετείχαν στην κατάληψη της Καλαμάτας και στον Ιερό Αγώνα του ’21 και η αναπαράσταση της συνάντησης των Καπεταναίων και της ιστορικής απόφασής τους. Στην αναπαράσταση θα λάβουν μέρος ερασιτέχνες ηθοποιοί, μέλη του Συλλόγου Νεδουσαίων και η Κωνσταντίνα Θεοδωροπούλου.\nΠερισσότερα σε αυτή την κατηγορία: « Η κοινωνική εξαθλίωση εκτρέφει το φαινόμενο της βίας στα γήπεδα Το Επιμελητήριο στην Κυπαρισσία για την παρουσίαση προγραμμάτων του ΕΣΠΑ »


Pieria.tv – Περιφερειακή Οδός Κατερίνης\nHome » Posts tagged 'Περιφερειακή Οδός Κατερίνης'\n28 Δεκεμβρίου 2021 at 21:19 / Ρεπορτάζ\nτου Γιώργου Οικονομίδη, www.Pieria.tv (28-12-2021).\nΕκτός χρονοδιαγράμματος τελικά το έργο του Περιφερειακού Κατερίνης από την Περιφέρεια Κεντρικής Μακεδονίας του Απόστολου Τζιτζικώστα. Ο Κόμβος της Επαρχιακής Οδού στο ύψος Βροντινού, άνοιξε επιτέλους και…\n26 Αυγούστου 2021 at 13:43 / Ρεπορτάζ\nτου Γιώργου Οικονομίδη, www.Pieria.tv (26-08-2021).\nΈφτασαν στο «αμήν» απλοί πολίτες και επιχειρηματίες της Κατερίνης για την απαράδεκτη και… «ύποπτη» κωλυσιεργία στις εργασίες αποπεράτωσης της Περιφερειακής Οδού Κατερίνης από την Περιφέρεια Κεντρικής Μακεδονίας του Απόστολου Τζιτζικώστα.\nΕΠΕΡΩΤΗΣΗ προς τον κ. Πρόεδρο του Περιφερειακού Συμβουλίου. ΘΕΜΑ: «ΠΕΡΙΦΕΡΕΙΑΚΗ ΟΔΟΣ ΚΑΤΕΡΙΝΗΣ»\n13 Δεκεμβρίου 2018 at 15:32 / Δελτία Τύπου\nΚύριε Πρόεδρε, Επανειλημμένα έχουμε θέσει και στις συνεδριάσεις της Οικονομικής Επιτροπής αλλά και στο ίδιο το Περιφερειακό Συμβούλιο, τα προβλήματα που υπάρχουν σχετικά με την ολοκλήρωση του έργου της Περιφερειακής Οδού Κατερίνης, ενός από τα πιο σημαντικά έργα της Περιφερειακής Ενότητας Πιερίας αλλά και της Π.Κ.Μ.


ΕΙΔΗΣΕΙΣ 🕔14/10/2020 - 21:02 | Author: Ρούσσου Ασημίνα\nΣχετικά με τις μετακινήσεις υγειονομικών ώστε να ενισχυθούν τα νοσοκομεία αναφοράς covid-19, και ειδικά το Νοσοκομείο «Σωτηρία», ο κ. Κοντοζαμάνης είπε ότι «στο σύστημα υγείας, δεν είναι η πρώτη φορά που γίνονται μετακινήσεις του προσωπικού». Ειδικότερα ανέφερε ότι στο νοσοκομείο «Σωτηρία», προκειμένου να λειτουργήσει η Μονάδα Εντατικής Θεραπείας – η μεγάλη δωρεά της Βουλής των Ελλήνων – πρόκειται να μετακινηθούν 16 άτομα. «Έχουν εμπειρία στις ΜΕΘ και λογικό είναι, όταν ανοίγεις μια νέα μονάδα, να έχεις κάποιους με εμπειρία οι οποίοι θα υποδεχθούν τους νέους γιατρούς που προσλήφθηκαν για τις ΜΕΘ. Στο 'Σωτηρία' θα προσληφθούν 45 νέοι γιατροί που θα στελεχώσουν την νέα μονάδα», είπε ο υφυπουργός. Ανέφερε μάλιστα χαρακτηριστικά, ότι «ένας καρδιολόγος ο οποίος έχει μετακινηθεί στο νοσοκομείο 'Σωτηρία', έχει προέλθει από νοσοκομείο στο οποίο υπάρχουν 76 καρδιολόγοι».\nNews Tag: ΚΟΡΟΝΟΙΟΣΝΟΣΟΚΟΜΕΙΑΥΓΕΙΑ


Σκληρή η απάντηση του Υπ. Προστασίας του πολίτη στον ΣΥΡΙΖΑ για το μεταναστευτικό – Sparta-Voice\nΣκληρή η απάντηση του Υπ. Προστασίας του πολίτη στον ΣΥΡΙΖΑ για το μεταναστευτικό\n1 Οκτωβρίου 2019 1 Οκτωβρίου 2019 bgalex\nΞεκινούν οι εγγραφές στο Κολυμβητήριο Σπάρτης.\nΓια 7η φορά «χρυσός» ο Λάκωνας Δημήτρης Πουλίκος Τσαγκράκος!\nΔελτίο καιρού για Τρίτη 2-4-2019\n← Με επιτυχία ολοκληρώθηκε το “Filiatra Run 2019”\nΕξάρθρωση εγκληματικής οργάνωσης στην Μεσσηνία →


Ξένες Γλώσσες English World - schol.io\nΞένες Γλώσσες English World\nΠασαλίδη 65, Καλαμαριά\nΤο “English World” λειτουργεί από το 2000 σε ένα όμορφο, σύγχρονο και φιλικό περιβάλλον διδάσκοντας την Αγγλική γλώσσα σε παιδιά, εφήβους και ενήλικες. Ο βασικός μας στόχος στο “English World” είναι η ποιοτικά άριστη παροχή διδασκαλίας της Αγγλικής Γλώσσας.\nΕχουμε επεξεργασμένα προγράμματα σπουδών όλων των επιπέδων που στηρίζονται στην πολυετή εμπειρία μας και εξασφαλίζουν στους σπουδαστές μας σίγουρη επιτυχία στην απόκτηση τίτλων γλωσσομάθειας όλων των επιπέδων.\nΔιαθέτουμε άριστα καταρτισμένο καθηγητικό προσωπικό, με Πανεπιστημιακούς και Μεταπτυχιακούς τίτλους σπουδών.\nΤη διεύθυνση και εφαρμογή των Προγραμμάτων Σπουδών του “English World” έχει η Janet Birdsall, Αγγλίδα καθηγήτρια με πολυετή διδακτική εμπειρία, πτυχιούχος Αγγλικής Φιλολογίας πανεπιστημίου Hull Μ. Βρετανίας, κάτοχος RSA Diploma TEFL (Δίπλωμα Μεθοδολογίας και Διδασκαλίας της Αγγλικής ως ξένης Γλώσσας) και πρώην καθηγήτρια του British Council και εξετάσεων Cambridge.


Μεσοθεραπεία: η ιδανική επιλογή μετά την έκθεση στον καλοκαιρινό ήλιο - www.damagas.gr\nΜεσοθεραπεία: η ιδανική επιλογή μετά την έκθεση στον καλοκαιρινό ήλιο\nΓιατί το δέρμα "αγαπά" τη μεσοθεραπεία\nΟι καλοκαιρινές διακοπές μας ανανέωσαν σωματικά και ψυχικά. Ο ήλιος, αναμφισβήτητα, μας πρόσφερε ευεργετήματα, όπως η σύνθεση της βιταμίνης D για τη σωστή λειτουργία του μυοσκελετικού συστήματος, η παραγωγή μονοξειδίου του αζώτου για την καλή λειτουργία των αρτηριών, η αύξηση των επιπέδων σεροτονίνης που βελτιώνει τη διάθεση…άφησε, όμως, πάνω μας τα «αποτυπώματά» του. Θαμπό, αφυδατωμένο και ανελαστικό δέρμα, χαλάρωση, δημιουργία ρυτίδων ή βάθυνση των υπαρχουσών, μελαγχρωματικές κηλίδες, δυσχρωμίες, μας κάνουν να δείχνουμε ταλαιπωρημένοι/ες και κουρασμένοι/ες. Τα σημάδια αυτά της φωτογήρανσης οφείλονται στη λέπτυνση της επιδερμίδας, τις βλάβες στην ελαστίνη και το κολλαγόνο, τη διάσπαση της συνοχής του δέρματος και την οξείδωση στα κύτταρά του που προκάλεσε η αυξημένη έκθεση στην ηλιακή ακτινοβολία.\nΓιατί η μεσοθεραπεία αποτελεί την ιδανική μη επεμβατική επιλογή αναζωογόνησης μετά την παρατεταμένη έκθεσή μας στον ήλιο; Ποια είναι τα πολλαπλά οφέλη για το δέρμα του διαλύματος ουσιών της μεσοθεραπείας, που αποτελείται από υαλουρονικό οξύ, βιταμίνες, μέταλλα, ιχνοστοιχεία, αντιοξειδωτικούς παράγοντες;\nΕξασφαλίζει βαθιά ενυδάτωση και βοηθά το δέρμα να «ξεδιψάσει», αναπληρώνοντας τα χαμένα συστατικά θρέψης του. Το υαλουρονικό οξύ, ως υδρόφιλο μόριο, έχει την ιδιότητα να δεσμεύει νερό (μέχρι και 1000 φορές το βάρος του) και να το συγκρατεί στην επιδερμίδα. Παράλληλα, μεταφέρει μόρια πρωτεϊνών στην επιφάνεια του δέρματος, ενισχύοντας την αντοχή του σε εξωτερικούς παράγοντες.\nΕξαλείφει λεπτές γραμμές και ρυτίδες που προκάλεσαν οι επαναλαμβανόμενες κινήσεις του προσώπου λόγω της ενόχλησης από τον ήλιο (π.χ. έντονο συνοφρύωμα, μισόκλειστα μάτια) όσο και καθαυτή η έκθεση στην ηλιακή ακτινοβολία. Επιπλέον προλαμβάνει τη δημιουργία ρυτίδων και άλλων σημαδιών της γήρανσης χάρη στην ισχυρή αντιγηραντική της δράση.\nΑντιμετωπίζει τις πανάδες (ή αλλιώς μέλασμα, που προκαλείται από την τοπική υπερπαραγωγή μελανίνης) και άλλες δερματικές δυσχρωμίες, προσδίδοντας φωτεινότητα και καθαρότητα στο πρόσωπο.\nΠροσφέρει αντιοξείδωση, αντιστρέφοντας τις οξειδωτικές βλάβες στα κύτταρα του δέρματος –που προκαλούνται από τη συσσωρευμένη ηλιακή ακτινοβολία- και καταστρέφοντας τις επιβλαβείς ελεύθερες ρίζες. Πρόκειται για χημικές ουσίες που παράγονται στο σώμα μας μετά την έκθεση του οργανισμού σε συγκεκριμένες εξωτερικές συνθήκες και όταν υπερβούν ένα όριο ασφαλείας στον οργανισμό προκαλούν προβλήματα και πρόωρη γήρανση. Σύμφωνα με τη θεωρία της γήρανσης λόγω ελεύθερων ριζών, που περιγράφηκε για πρώτη φορά το 1956 από τον Αμερικανό χημικό Denham Harman, η ικανότητα του σώματος να καταπολεμά τις ελεύθερες ρίζες μειώνεται με το πέρασμα του χρόνου, με αποτέλεσμα να σχηματίζονται όλο και περισσότερες και τα κύτταρα να υπόκεινται σε όλο και περισσότερες βλάβες.\nΔιεγείρει τον κυτταρικό μεταβολισμό και την ανανέωση των κυττάρων, ενεργοποιώντας την παραγωγή ελαστίνης και κολλαγόνου. Η τόνωση της ελαστικότητας του δέρματος και η σύσφιξη, που προσφέρει, βοηθούν το πρόσωπο να ανακτήσει τη νεανική του όψη.\nΜέσω πολλαπλών μικροενέσεων εγχύεται στο μεσόδερμα ή χόριο (δηλαδή το μεσαίο στρώμα του δέρματος) με ακρίβεια η ποσότητα του διαλύματος ουσιών που χρειάζεται για να επιτευχθούν οι παραπάνω στόχοι. Τα αποτελέσματα της ενέσιμης μεσοθεραπείας είναι ορατά στην όψη και την υφή του δέρματος λίγες μέρες μετά την εφαρμογή.\nΣε περιπτώσεις δέρματος με πιο εκτεταμένα προβλήματα, αντί για μεσοθεραπεία με έτοιμα σκευάσματα μπορεί να εφαρμοστεί η μεσοθεραπεία με βλαστοκύτταρα. Με την τεχνική nano fat grafting βλαστοκύτταρα, τα οποία αποχωρίζονται μηχανικά από το λίπος που λαμβάνεται από άλλα σημεία του σώματος, εγχύονται, μετά από ειδική επεξεργασία, στο πρόσωπο, το λαιμό, το ντεκολτέ και τα χέρια, ανανεώνοντας τις περιοχές από μέσα προς τα έξω. Νέα έρευνα έχει, μάλιστα, αναδείξει τις δυνατότητες των βλαστοκυττάρων στην αναγέννηση της επιδερμίδας, που έχει υποστεί σοβαρές βλάβες από τον ήλιο, με την ηλιο-κατεστραμμένη επιδερμίδα να αντικαθίσταται με ένα νέο δίκτυο ελαστίνης ακόμα και στο βαθύτερο στρώμα της επιδερμίδας.\nΧάρη στη μεσοθεραπεία μπορούμε να απομακρύνουμε τα σημάδια της «ταλαιπωρίας» από την ηλιακή ακτινοβολία, κρατώντας μόνο τα οφέλη που αποκομίσαμε από τις διακοπές και τις όμορφες καλοκαιρινές αναμνήσεις!


Ο Μικρός Πρίγκιπας έγινε 70 ετών | Euronews\nΟ Μικρός Πρίγκιπας έγινε 70 ετών\n70 χρονών έγινε πριν από λίγες μέρες ένας εμβληματικός χαρακτήρας της παγκόσμιας λογοτεχνίας, που έχει αγαπηθεί, όσο κανείς άλλος από μικρούς αλλά και από μεγάλους αναγνώστες.\nΟ Μικρός Πρίγκιπας ο ήρωας του ομώνυμου βιβλίου του Αντουάν Σαιντ Εξιπερί ξεκίνησε την πτήση του από τον αγαπημένο του πλανήτη στη Γη, στις 6 Απριλίου 1943.\nΟ συγγραφέας ξεκίνησε να γράφει την ιστορία του μικρού ξανθού αγοριού, ενώ βρισκόταν στην εξορία. Σχεδίασε μάλιστα αρκετά σκίτσα του Μικρού Πρίγκιπα, πριν αυτός εκδοθεί. Μερικά από αυτά τα σχέδια παρουσιάζονται αυτή την περίοδο σε μια μεγάλη έκθεση στο Παρίσι, με αφορμή την 70η επέτειο από την έκδοση του βιβλίου.\n«Είμαστε εδώ, στη μέση ενός θησαυρού. Είμαστε σε μια κρύπτη, όπου μπαίνουμε και βρίσκουμε αυτό το θησαυρό. Αυτός ο θησαυρός είναι η ψυχή του Μικρού Πρίγκιπα. Είναι εξαιρετικά τα σχέδια, όχι μόνο τα σχέδια του βιβλίου, αλλά και όλα τα υπόλοιπα που έγιναν πριν και μετά την έκδοση του βιβλίου. Ο Σαιντ Εξιπερί πάντα σχεδίαζε τον Μικρό Πρίγκιπα σαν μια δική του αποτύπωση, μια αυτοπροσωπογραφία, μια προέκταση του ίδιου του εαυτού του» αναφέρει ο Ολιβιέ Ντ’ Αγκέ, διευθυντής του Ιδρύματος Εξιπερί.\nΟ Μικρός Πρίγκιπας είναι το πιο διαβασμένο και το πιο πολυμεταφρασμένο βιβλίο της γαλλικής γλώσσας και έχει ψηφιστεί ως το καλύτερο βιβλίο του εικοστού αιώνα στη Γαλλία. Έχει μεταφραστεί σε 250 γλώσσες και διαλέκτους. Περισσότερα από ένα εκατομμύριο βιβλία πωλούνται κάθε χρόνο, ενώ συνολικά έχει ξεπεράσει σε πωλήσεις τα 140 εκατομμύρια αντίτυπα.\nΟ Μικρός Πρίγκιπας έχει κυκλοφορήσει και σε γραφή Μπράιγ, ενώ τώρα για πρώτη φορά βγαίνουν και τα σχέδια του βιβλίου σε γραφή για τυφλούς.\n«Είναι το πιο πολυμεταφρασμένο βιβλίο στον κόσμο και υπάρχουν αρκετές εκδοχές του βιβλίου σε γραφή Μπράιγ. Τα σχέδια όμως δεν είχαν γίνει ποτέ τρισδιάστατα. Πρόκειται λοιπόν για τεχνική έκδοσης με κώδικα Μπράιγ που μεταγράφει το σκίτσο, ώστε να μπορέσει να γίνει αντιληπτό από τους τυφλούς αναγνώστες, μέσω της αφής» υπογραμμίζει ο Νικολά Ντελσάλ, γενικός γραμματέας του Ιδρύματος Εξιπερί.\nΟ Αντουάν ντε Σαιντ Εξιπερί σκοτώθηκε, όταν το αεροπλάνο του καταρρίφθηκε από ένα γερμανικό καταδιωκτικό, τον Ιούλιο του 1944. Έπεσε στη Μεσόγειο, χωρίς να βρεθεί ποτέ ίχνος του. Όλοι θα τον θυμούνται για το ξανθό αγόρι από το μακρινό πλανήτη που άφησε το αποτύπωμά του στις ψυχές όλων μας.


Σταύρος Σταυρόπουλος: «Ολομόναχοι μαζί»\nΣτο Καπνισμένο κόκκινο τον αναγνώστη εισάγει ένα άτιτλο κείμενο που απαθανατίζει καταποντισμένα τα θρύψαλα του κοσμικού αφανισμού. Το σημείο 0 ήδη προοιωνίζεται την κυοφορία του κόσμου ξανά και το σημείο 1 την πιστοποιεί με την εμφάνιση της γυναίκας που ήταν ο κόσμος – «Η γυναίκα που ήταν ο κόσμος, αν και ουδέτερου γένους, είχε μια θηλαστική ομορφιά που έτρεφε». Καθώς το φάσμα της πλανάται σε όλο το έργο, σημείο στο σημείο, σηματοδοτεί την όποια αναγεννησιακή επάνοδο. Η γυναίκα που ήταν ο κόσμος ασφυκτιά με καλώδια γύρω από τον λαιμό της και κοινωνεί αμοιβαία λύπη με τον αφηγητή, όμως έχει σάρκα. Και έχει φωτιά. Διστάζει να επιτελέσει το έργο της. Βουλιάζει μέσα στην υδάτινή της υπόσταση με δολοφονικά μάτια. Ο αφηγητής επιμένει να τη διατηρεί, ως δείγμα του άλλοτε. Του «αλλού». Ίσως να μην είναι ο κόσμος, αλλά το αποτέλεσμά του δίκην σκιάς. Πυορροεί το αύριο, δεν το κυοφορεί, ως όφειλε. Η ένωσή της με τον θάνατο πρόκειται να φτιάξει ζωή. Κι αυτή γίνεται ήλιος και γεννάει ήλιους. Είναι έτοιμη για τον τοκετό, όμως γιατί έχει κάτι σάπιο και ο γυναικείος κόλπος της θυμίζει πεθαμένη μελωδία; Γεννά. Όμως γιατί σαν να γεννά ανάποδα; Επιδαψιλεύει φως. Όμως γιατί οι άνθρωποι είναι αντίγραφα; Επιπλέουν άνθρωποι στο υδάτινο σώμα της, όμως γιατί είναι μεταβολισμένοι; Μοιάζει να ενώνεται με τη θάλασσα, από την οποία ο κόσμος αναδύεται. Όμως η θάλασσα δεν ήταν που ρούφηξε τον κόσμο; Όλα κλίνουν προς ένα θηλυκό όλον, καινούργιο, μα παλιό. Αέναα νεκρό και ζωντανό μαζί. Το νέο γέννημα ενδέχεται να μην είναι παρά νέος θάνατος. Μια ενορατική εικονοπλασία διαπερνά το έργο και ζωγραφίζει πίνακες του Ιερώνυμου Μπος, αν και αλλιώτικης αγριάδας. Δώθε-κείθε πινελιές κόκκινου, πορτοκαλί και μπλε, σημαίνουσες στο κείμενο κι αυτές. Νερό, φωτιά, αέρας, γη σε ακατάπαυστη ροή, ακόμη κι όταν καταγράφονται ως νεκρά στοιχεία, εμφανίζουν ζωή ρέουσα μέσα και πέρα από τον θάνατο. Και μια έμμονη επιστροφή στις λέξεις. Ως σαν αυτές να υπάρχουν άφθαρτες ενάντια στον ορυμαγδό.\nΠοίηση σημαίνουσα και σιβυλλική, όμως με μεταδοτικότητα, σου διαχέει την αίσθησή της. Σαν να εγκαλεί τη γυναίκα-κόσμο, προσφωνώντας τη. Σαν να έχει αποδράσει, βουλιάζοντας στην αναπόδραστη καταδίκη που φέρει τη σφραγίδα της. Δίχως στίξη, με κεφαλαίο το πρώτο γράμμα της πρώτης λέξης κάθε στίχου, να τονίζει εμφατικά κι αυτόνομα τη σημασία του. Μπλε και κόκκινες πινελιές του ποιητή ζωγραφίζουν πρωτοφανέρωτα χρώματα. Οι λέξεις παρεισφρέουν –«Πότιζα τις σελίδες να μεγαλώνουν οι λέξεις»– και γράφουν τελικά τον επίλογο – «H επόμενη γη θα έχει μόνο λογοτεχνία».


Πρώτη καταχώρηση: Τρίτη, 17 Φεβρουαρίου 2015, 15:23\nΤο δηλητήριο της αράχνης «Phoneutria nigriventer» θα μπορούσε να δώσει νέα φάρμακα κατά της στυτικής δυσλειτουργίας, ελπίζουν ερευνητές σε όλο τον κόσμο.\nΤο γένος «Φονεύτρια» (Phoneutria) περιλαμβάνει ορισμένες από τις μεγαλύτερες και πιο δηλητηριώδεις αράχνες του κόσμου, οι οποίες τσιμπούν δεκάδες ανθρώπους κάθε χρόνο στην Κεντρική και Νότιο Αμερική. Το συγκεκριμένο είδος είναι μεγάλο, με το άνοιγμα των ποδιών του να φτάνει τα 13 εκατοστά. Το δηλητήριό του σπάνια είναι θανατηφόρο, προκαλεί όμως πόνο, εφίδρωση και ταχυπαλμία. Ωστόσο, ένα από τα συστατικά του δηλητηρίου, με την ονομασία PnTx2-6, προκαλεί χαλάρωση των λείων μυϊκών ινών στο πέος, διευκολύνοντας έτσι τη ροή του αίματος και τη στύση.\nΣε σπάνιες περιπτώσεις, το δάγκωμα της αράχνης προκαλεί πριαπισμό, μια επώδυνη, πολύωρη στύση που μπορεί να οδηγήσει σε θρόμβωση του αίματος μέσα στο πέος και τελικά ανικανότητα. Στη σωστή δοσολογία, όμως, το μόριο PnTx2-6 θα μπορούσε να έχει εφαρμογές στην κλινική πράξη.\nΌπως αναφέρει το Wired.com, η αρχή έγινε το 2008, όταν πειράματα σε ποντίκια έδειξαν ότι η ουσία πράγματι προκαλεί στύση που διαρκεί μέχρι δύο ώρες, και μάλιστα με λιγότερες παρενέργειες από ό,τι τα σημερινά φάρμακα για τη στυτική δυσλειτουργία. Επόμενη μελέτη, η οποία πραγματοποιήθηκε σε ιστό πέους από νεκρά ποντίκια, επιβεβαίωσε τις ανορθωτικές ιδιότητες της τοξίνης.\nΔεδομένου όμως ότι η συλλογή δηλητηρίου από αράχνες είναι δύσκολη και ακριβή υπόθεση, το επόμενο βήμα ήταν η παραγωγή του PnTx2-6 στο εργαστήριο. Αυτό έγινε το 2014, όταν ερευνητές κατάφεραν να παράγουν την τοξίνη με τη βοήθεια ενός γενετικά τροποποιημένου ιού που μολύνει καλλιέργειες κυττάρων κάμπιας. Τα αποτελέσματα είναι ελπιδοφόρα, μέχρι σήμερα όμως δεν έχουν πραγματοποιηθεί μελέτες ασφάλειας και αποτελεσματικότητας στον άνθρωπο.\nΤα σημερινά φάρμακα όπως το Viagra και το Cialis είναι αποτελεσματικά περίπου στο 70% των ανδρών με στυτική λειτουργία. Για το υπόλοιπο 30%, οι καλές στύσεις φαίνεται πως θα αργήσουν αρκετά χρόνια ακόμα...\nΤελευταία ενημέρωση: Τρίτη, 17 Φεβρουαρίου 2015, 15:32


Κρουστικό Υπέρηχο - Κέντρο Φυσιοθεραπείας Αλέξανδρος Μπλέτσας\nΚρουστικό Υπέρηχο »\nΚρουστικό υπέρηχο με διαμαγνητική γεννήτρια\nΜε το CTU S Wave ο χειριστής μέσα από μια απλή και διαισθητική διεπαφή λογισμικού μπορεί να μεταβάλει τη χρονική και χωρική διαβάθμιση του κρουστικού κύματος που παράγεται ανάλογα με τις τιμές της αντίστασης, της ελαστικότητας και της απορρόφησης των διαφόρων κατεστραμμένων βιολογικών ιστών.\nΗ τεχνολογική καινοτομία του CTU S Wave επιτυγχάνει μια πιο αποτελεσματική προσέγγιση στην θεραπεία της παθολογίας που πρέπει να αντιμετωπιστεί.\nΠεραιτέρω, το CTU S Wave συνδυάζει τα αποτελέσματα της επαγόμενης ενέργειας από το πεδίο πίεσης που παράγεται μέσω του κρουστικού κύματος με τα αποτελέσματα της διαμαγνητικής απώθησης, διασυνδέοντας τη δράση της βιοδιέγερσης με ένα αποτέλεσμα παροχέτευσης που επιτρέπει τη μείωση της διάρκειας της θεραπείας και ταυτόχρονα βελτιστοποιεί τον χρόνο αποκατάστασης.\nΤρισδιάστατη ολογραφική εστίαση στον ιστό που υποβάλλεται σε θεραπεία.\nΘεραπεία χωρίς πόνο.\nΔυνατότητα αλλαγής της κυματομορφής, η οποία δεν υπάρχει σε καμία άλλη συσκευή.\nΑπεριόριστος αριθμός κρούσεων.\nΛόγω της δυνατότητας διαφορετικών επιλογών στις ρυθμίσεις μπορεί να παραχθούν 40 διαφορετικά επίπεδα ενέργειας στο focus.\n4 διαφορετικοί εστιασμένοι φακοί που συμπεριλαμβάνονται στο βασικό εξοπλισμό (20/30/40/65 millimeters).\nΣυμπεριλαμβάνεται φακός defocalized.\nΕύκολη και γρήγορη αλλαγή φακών.\nΧαμηλό κόστος συντήρησης, λόγω έλλειψης επιπλέον εξαρτημάτων, βαλβίδων και υγρών.\nΧαμηλός θόρυβος κατά τη διάρκεια της θεραπείας.\nΟι ασθενείς δεν εκφράζουν παράπονα λόγω επιπτώσεων της μηχανικής δόνησης του ακουστικού φακού.\nΘεαματικά αποτελέσματα σε κατάγματα οστών που δεν έχουν επουλωθεί ή έχουν επουλωθεί μερικώς.\nΘεαματικά αποτελέσματα στη θεραπεία της οστεοαρθρίτιδας\nΕπώδυνο γόνατο του άλτη με συνοδό τενοντίτιδα επιγονατιδικού\nΑποσυμφόρρηση, μέσω διαμαγνητικής δράσης, των οιδηματικών ιστών και των σωρεύσεων από κατάλοιπα που προκύπτουν απο τη διάσπαση και από την φλεγμονή του ιστού που θεραπεύεται


Έχω προκατάληψη με την λατινοαμερικάνικη λογοτεχνία και συνήθως κρατάω ομπρέλα γιατί τις περισσότερες φορές που έπιασα βιβλία τους μετά από λίγο έριχνα κάτι χασμουρητά ωσάν να είχα στόμα κροκόδειλου. Μετρημένες οι εξαιρέσεις. Ετούτο το βιβλιαράκι εδώ μου το πρότεινε η βιβλιοπώλισσά μου και επειδή είχε μόνο φράγκα εφτά (με την ισοτιμία βγαίνει περίπου έντεκα ευρώ) είπα να το αγοράσω. Και δεν το μετάνιωσα καθόλου. Σπανίως παρασύρομαι από τις προτάσεις των άλλων. Ξέρω καλά πια ότι αρκεί μια ματιά για να επιλέξω ή να απορρίψω ένα βιβλίο ό,τι και αν μου πουν οι άλλοι. Αλίμονο σε αυτούς που διαλέγουν βιβλία μέσα από τα αλλήθωρα μάτια τρίτων. Από την άλλη, ενίοτε χρειάζεται να θρέφεις και τις προκαταλήψεις των άλλων, Αστείος φαίνεται αυτός, ειρωνικός και αλλόκοτος, ας του πλασάρουμε αυτό το συγκεκριμένο βιβλίο – το μεροκάματο να βγαίνει, παιδιά. «Βιοπορίζομαι από τις προκαταλήψεις των άλλων. Δεν βγάζω πολλά κι η δουλειά είναι αρκετά σκληρή».\nΤα διηγήματα του Φερνάντο Σορεντίνο ήταν μια ακραία αποκάλυψη. Μου θύμισαν εντονότατα τα εξαίσια βιβλία του Αχιλλέα ΙΙΙ και πολύ χάρηκα για αυτό. Θα ήταν ωραίο κάποτε στο μέλλον ο ένας συγγραφέας να διάβαζε τα βιβλία του άλλου και εύχομαι ολόψυχα να γίνει. Σε αυτή την μοναδική συλλογή που κυκλοφορεί στα ελληνικά (δεν μπορώ να πιστέψω ότι δε θα βγουν άλλες, κανονίστε την πορεία σας) συγκεντρώνονται τα πιο μικρά διηγήματα του Σορεντίνο από διάφορες συλλογές του – τίτλος μιας εξ αυτών είναι και ο τίτλος που έδωσα στην ανάρτηση – και μοναδικό σκοπό έχουν να διασκεδάσουν τους αναγνώστες. Σοκαριστήκατε και εσείς έτσι; Με το δίκιο σας, η λογοτεχνία τείνει να γίνει το ίδιο σκατά με τις ζωές μας, σπάνια βρίσκεις κάτι διασκεδαστικό πια. «Η αγαπημένη μου διασκέδαση είναι να αφήνω την σκέψη μου να περιπλανιέται ελεύθερα. Δεν έχω κανέναν φόβο, ούτε φιλοδοξίες. Με δυο λόγια, είμαι σχετικά ευτυχισμένος».\nΓραμμένα απλά έως και απλοϊκά, χωρίς ίχνος διδακτισμού (με εξαίρεση το διήγημα «Διδακτικό παραμύθι»!!) και με πλήθος ενοχλητικών και αντιδημοφιλών ζώων (φίδια, σκορπιοί, κατσαρίδες, αράχνες, τζιτζίκια, κροκόδειλοι, αλλόκοτα κουνέλια, κλπ) να παρελαύνουν από τις σελίδες τους, συνθέτουν ένα άκρως ιδιοσυγκρασιακό αποτέλεσμα που θα ικανοποιούσε απόλυτα ένα παιδί και ένα μη παιδί. Με ελάχιστες τροποποιήσεις άνετα θα μπορούσαν να διαβαστούν σε ένα παιδί και πιστεύω ότι η φαντασία του Σορεντίνο θα το έκανε να νιώσει πολύ όμορφα. Από την άλλη, και παρά τις διαβεβαιώσεις και τις αντιρρήσεις του συγγραφέα ότι το μόνο που πασχίζει να πετύχει με τις ιστορίες του είναι να διασκεδάζει, η υπόρρητη ειρωνεία και οι λεπτοδουλεμένοι υπαινιγμοί του, δεν αφήνουν αμφιβολίες ότι πρόκειται για κάτι περισσότερο. Όπως τα εξηγεί ο μεταφραστής Λευτέρης Μακεδόνας στο εξαιρετικό επίμετρο, ο Σορεντίνο μέσα από αυτές τις ιστορίες που κινούνται ανάμεσα στην πραγματικότητα και την φαντασία, με πολλές φορές αδιόρατο το μεταξύ τους σύνορο, στηλιτεύει και χλευάζει τον άνθρωπο ο οποίος μέσα από ματαιοδοξίες και πηχτή βλακεία, είναι ανίκανος να αποδεχθεί τον Άλλο (με κεφαλαίο Α, είναι πιο κουλτουρέ έτσι, όπως λέει και ένας φίλος) αν πρώτα εκείνος δεν τον υποτάξει με διάφορα τεχνάσματα, τα οποία εξάλλου δεν σχεδίαζε εξ αρχής να θέσει σε εφαρμογή.\n[…] «Σε κάθε περίπτωση, αυτός ο Άλλος στον Σορεντίνο δεν είναι ένας άνθρωπος, αλλά το ζώο-προέκταση του εαυτού μας. Μια οντότητα, η οποία αρχικά μας παρουσιάζεται ως εντελώς ανοίκεια και ξένη προς ό,τι γνωρίζουμε, όμως σταδιακά, μας αποκαλύπτεται ως απολύτως οικεία κι αναπόσπαστη από αυτό που είμαστε, βιολογικά και ψυχολογικά. Η εξοικείωσή μας μ’ αυτήν κι η πλήρης αποδοχή της ως συστατικού μέρους του (ανθρώπινου) εαυτού μας θα επιτευχθεί μόνο στο τέλος μίας μακράς και επώδυνης διαδικασίας γνωριμίας, συμφιλίωσης και τελικά εθισμού σ’ αυτήν. Ακόμη περισσότερο, πρόκειται συνήθως για μια ζωική υπόσταση μεταλλαγμένη, παραμορφωμένη, η οποία διατηρεί μεν κάποια από τα γνωστά σε εμάς μορφολογικά και συμπεριφορικά χαρακτηριστικά υπαρκτών ζώων, αποκλίνει ωστόσο σημαντικά από την όποια «κανονικότητα» του ζωικού βασιλείου, τουλάχιστον όπως μας την περιγράφουν τα επίσημα εγχειρίδια ζωολογίας που διαθέτουμε».\nΗ αλήθεια είναι ότι τα διηγήματα του Σορεντίνο λειτουργούν πολύ ύπουλα και παρόλο που δεν ξεπερνούν τις 100 σελίδες, μου πήρε αρκετό χρόνο να τα διαβάσω και να τα αφομοιώσω. Αυτό σίγουρα έρχεται σε σύγκρουση με την απλότητα της γραφής του και με την αρχικά αμφίθυμη διάθεση του αναγνώστη που δεν ξέρει αν διαβάζει όντως κάτι αξιόλογο ή όχι. Γεγονός παραμένει ότι πρόκειται για έναν καταπληκτικό συγγραφέα που χάρηκα που γνώρισα με μια ιδιάζουσα μεν αλλά κοινωνικά πολύ εύστοχη λογοτεχνία που όσο λιγότερα λέει τόσο περισσότερα εννοεί, και ας μην το παραδέχεται. Δεν θα κερδίσει ποτέ μεγάλα βραβεία και γι’ αυτό και μόνο θα άξιζε την προσοχή σας. Η πολύ καλή μετάφραση και το επίμετρο ανήκουν στον Λευτέρη Μακεδόνα, που δεν μπορεί να κρύψει και καλά κάνει, την αγάπη του για τον Σορεντίνο. Το σκίτσο στο εξώφυλλο είναι του Huadi. Η συνολική έκδοση του «Βακχικόν» είναι κομψή με μοναδικό ελάττωμα ότι λειτουργεί σαν ορεκτικό όταν εμείς πεινάμε για τέτοια λογοτεχνία. Τι είμαστε γαμώτο, πολυθρύλητοι τουρίστες να φάμε μια χωριάτικη στα τέσσερα; Πέτα εκεί χάμω τα φαγητά στο τραπέζι και ας μείνουν στο τέλος (ούτε καν). Αναμένουμε με χαρά τις επόμενες εκδόσεις. Το υποσχεθήκατε τώρα!\n[…] «Τα διηγήματα αυτά δεν αντιστοιχούν σε μία βασανισμένη ή/και σπαρακτική συνείδηση. Δεν έχουν γραφτεί με αίμα, αλλά – ανάλογα με την περίπτωση και τις συνθήκες – με στυλό, στυλογράφο, γραφομηχανή ή ηλεκτρονικό υπολογιστή.\nΔεν ανήκει στις προθέσεις μου το να κάνω κάποιου είδους συμβολισμό ή αλληγορία για το οτιδήποτε, δεν φιλοδοξώ να σου μεταδώσω κανένα διδακτικό μήνυμα, δεν επιδιώκω να σε μετατρέψω σε έναν καλύτερο άνθρωπο, ούτε επιχειρώ να ταρακουνήσω το πνεύμα σου ούτε, ακόμη λιγότερο, να σε επηρεάσω υπέρ κάποιας συγκεκριμένης πολιτικής, κοινωνικής ή φιλοσοφικής άποψης.\nΑντιθέτως, θα με θεωρούσα ιδιαίτερα ικανοποιημένο, εάν έβρισκες σ’ αυτές τις σελίδες μια ευχαρίστηση, ανάλογη αυτής που εγώ έχω βιώσει διαβάζοντας τις ιστορίες συγκεκριμένων αγαπημένων συγγραφέων».\nΚαημένε Σορεντίνο, δεν έχεις μπει ποτέ φαίνεται σε βιβλιοφιλικές ομάδες να δεις πώς μιλάνε οι περισσότεροι για τις συγγραφικές κενοδοξίες τους!\nΑθέμιτες φιλοδοξίες Φερνάντο Σορεντίνο\nΕτικέτες Αθέμιτες φιλοδοξίες Φερνάντο Σορεντίνο\nΧαίρομαι ιδιαίτερα που σου άρεσε το βιβλίο! Ευχαριστώ πολύ για τα καλά σου λόγια!\nΕγώ ευχαριστώ για την ωραία μετάφραση. Ναι, μου άρεσε πολύ το βιβλίο του. Ελπίζω να εκδοθούν και άλλα δικά του.


Πώς θα έχω ένα υπάκουο και πειθαρχημένο παιδί; – Paidimag.gr – Νέα και άρθρα για μαμάδες\nΠώς θα έχω ένα υπάκουο και πειθαρχημένο παιδί;\nΟι κανόνες είναι απαραίτητοι στη ζωή των μικρών μας. Μέσω αυτών θα μάθουν να ξεχωρίζουν το σωστό από το λάθος και το καλό από το κακό. Αλήθεια, όμως, πόσο εύκολο είναι όχι τόσο να τους θεσπίσουμε, όσο να τους «καθιερώσουμε»;\nΤα «βήματα» της πειθαρχίας\n• Συζητάμε. Δε γίνεται να μπει στο μυαλό μας το τρίχρονο παιδάκι μας και να ξεχωρίσει το σωστό από το λάθος. Οφείλουμε πρώτα να συζητήσουμε μαζί του τι είναι καλό και τι κακό κι ύστερα να βάλουμε «κανόνες».\n• Δε φωνάζουμε. Δεν υπάρχει λόγος να αρχίσουμε να φωνάζεις όταν κάνει κάτι λάθος. Μπορούμε απλά να το ρωτήσουμε με ήρεμο τρόπο αν αυτό που έκανε ήταν στους «κανόνες».\n• Αφού παραδεχτεί ότι δε φέρθηκε σωστά, το ρωτάμε τι πιστεύει για τις πράξεις του. Μόνο όταν κρίνει τον εαυτό του θα καταλάβει το λάθος του.\n• Τώρα που καταλήξαμε στο λάθος, του εξηγούμε ότι πρέπει να αλλάξει συμπεριφορά. Αν δούμε ότι επιμένει, τότε του λέμε ποιες θα είναι οι συνέπειες της πράξης του και φροντίζουμε να τις τηρήσουμε.\nΠροσοχή: Δε λέμε στο παιδί «αν δεν κάνεις αυτό που σου λέω, τότε δε θα δεις τηλεόραση για μια βδομάδα». Δεν έχει νόημα να απειλούμε το μικρό μας. Ζητάμε, μετά από συζήτηση, από το παιδί αυτό που θέλουμε κι αν δούμε ότι δεν το κάνει λέμε απλά «τέλος για μια βδομάδα η τηλεόραση». Χωρίς απειλή. Οι συνέπειες πρέπει να υπάρχουν σε μια κακή συμπεριφορά με απλή υλοποίηση.\n• Όταν το παιδί κάνει κάτι καλό, οφείλουμε να το επιβραβεύουμε. Όχι μόνο να του λέμε μπράβο, αλλά και έμπρακτα. Για παράδειγμα, μπορούμε να το αφήσουμε ένα βράδυ να κοιμηθεί πιο αργά, να πάμε μια μεγάλη (εκτός προγράμματος) βόλτα στο πάρκο, να του βάλουμε λίγο περισσότερο παγωτό ή να περάσουμε λίγο περισσότερο χρόνο μαζί του παίζοντας.\n• Όταν το παιδί δε φέρεται όπως «πρέπει», τότε θα υπάρξουν συνέπειες. Για παράδειγμα, δεν το αφήνουμε να δει τηλεόραση ή δεν το αφήνουμε να κάνει κάτι που ήθελε. Απαγορεύεται να το κλείσουμε μόνο του σε δωμάτιο για να σκεφτεί τις πράξεις του. Το μόνο που θα καταφέρουμε θα είναι να έχουμε ένα φοβισμένο και κλαμένο παιδί.\n• Παίρνουμε μια βαθιά ανάσα και σκεφτόμαστε πριν τιμωρήσουμε το παιδί.\n• Μιλάμε με το παιδί για τα συναισθήματα και τις ανάγκες του.\n• Μιλάμε με το παιδί για τα συναισθήματα και τις δικές μας ανάγκες.\n• Είμαστε συνεπείς τόσο στην τιμωρία όσο και στην επιβράβευση.\n• Είμαστε δίκαιες.\n• Γινόμαστε παράδειγμα για μίμηση.\n• Δεν ξεσπάμε το θυμό μας στο παιδί.\n• Δε φωνάζουμε και δε βρίζουμε το παιδί. Είμαστε ήρεμες.\n• Δεν κριτικάρουμε και δεν κατηγορούμε το παιδί.\n• Δε συγκρίνουμε το παιδί μας με τα αδέρφια ή τους φίλους του. Δεν το συγκρίνουμε με κανέναν βασικά. Έχει δική του προσωπικότητα.\nExtra tip: Τίποτα από τα παραπάνω δε λειτουργεί χωρίς συζήτηση με το παιδί. Φροντίζουμε να του εξηγήσουμε σιγά σιγά όλους τους «κανόνες» λειτουργίας του σπιτιού, πριν περάσουμε στη φάση της τιμωρίας. Επίσης, θα πρέπει να συνεννοηθούμε με το μπαμπά και τις γιαγιάδες να μην του προσφέρουν αυτά που του στερεί η τιμωρία. Αν δεν το κάνουν, το παιδί θα νομίζει ότι η μαμά είναι η κακιά της οικογένειας και δε θα μάθει ποτέ να φέρεται σωστά.\n← 10 πράγματα που μαθαίνει μέσα από την αποτυχία\nΠώς ήταν το σχολείο σήμερα; →


Γιατί οι καπνιστές συνεχίζουν να καπνίζουν – Αντικλείδι\nΓιατί οι καπνιστές συνεχίζουν να καπνίζουν\nΔεδομένου του πόσο επιβλαβές είναι για την υγεία, γιατί οι καπνιστές συνεχίζουν να καπνίζουν; Δεν είναι αλήθεια ότι όλοι οι καπνιστές είναι εθισμένοι για μια ζωή. Πολλοί είναι ικανοί να το κόψουν. Επίσης, δεν είναι αλήθεια ότι δεν γνωρίζουν τις συνέπειες. Έρευνες δείχνουν ότι οι καπνιστές είναι τουλάχιστον το ίδιο ενημερωμένοι, αν όχι περισσότερο, από τους μη καπνιστές όσον αφορά τους κινδύνους του καπνίσματος.\nΘα υποθέταμε, λοιπόν, ότι οι καπνιστές τείνουν από τη φύση τους να ρισκάρουν περισσότερο. Ερευνες έχουν καταδείξει επίσης ότι εμπλέκονται συχνότερα σε αυτοκινητικά ατυχήματα, έχουν λιγότερες πιθανότητες να φορέσουν ζώνη ασφαλείας κ.ά.\nΩστόσο, στην πρόσφατη δημοσίευσή μας στο επιστημονικό περιοδικό PLoS One, υποστηρίζουμε ότι δεν είναι η ανάληψη ρίσκου που χαρακτηρίζει την προσωπικότητα των καπνιστών, αλλά η αδυναμία τους να καθυστερήσουν την άμεση αίσθηση ικανοποίησης (που τους προσφέρει το κάπνισμα) και να εκτιμήσουν μακροπρόθεσμα οφέλη (όπως την υγεία τους)· με άλλα λόγια έχουν έλλειψη αυτοσυγκράτησης.\nΤο κλειδί στην έρευνά μας είναι ένα παιχνίδι με χαρτιά, γνωστό ως πείραμα τζόγου της Αϊόβα, που χρησιμοποιείται συχνά για τη μέτρηση ανάληψης ρίσκου. Εχεις μπροστά σου τέσσερις τράπουλες. Κάθε κάρτα αντιστοιχεί σε ένα χρηματικό αποτέλεσμα: «Κέρδισες 100 δολάρια» ή «Εχασες 250 δολάρια», για παράδειγμα. Σκοπός του παιχνιδιού είναι να επιλέγεις κάρτες από όποια τράπουλα θέλεις, προσπαθώντας να συγκεντρώσεις όσο το δυνατόν περισσότερα χρήματα. Κάθε τράπουλα έχει διαφορετική απόδοση: οι δύο έχουν υψηλότερο ρίσκο αλλά συνολικά μακροχρόνιες απώλειες, ενώ οι άλλες δύο έχουν χαμηλότερο ρίσκο αλλά συνολικά μακροχρόνια κέρδη.\nΟι περισσότεροι συμμετέχοντες, αφού επιλέξουν αρκετές κάρτες από διάφορες τράπουλες, μαθαίνουν να προτιμούν τις δύο «καλές» τράπουλες, σημειώνοντας κέρδη. Αντίθετα, άνθρωποι με εγκεφαλικές κακώσεις που επηρεάζουν τη λήψη αποφάσεων, αλλά και χρήστες κοκαΐνης και κάνναβης, προτιμούν τις «κακές», πιο ριψοκίνδυνες τράπουλες, και έτσι στο τέλος χάνουν. Οταν όμως το ίδιο πείραμα πραγματοποιείται με καπνιστές και μη καπνιστές, δεν παρατηρούνται διαφορές μεταξύ των δύο ομάδων, αναφέρει ο ψυχολόγος Carl Lejuez και οι συνάδελφοί του, εκτιμώντας ότι οι καπνιστές δεν είναι εξ ορισμού ριψοκίνδυνοι.\nΤότε τι είναι αυτό που κάνει τη συμπεριφορά των καπνιστών να φαίνεται ριψοκίνδυνη; Πιστεύουμε ότι οι καπνιστές έχουν μικρή αυτοσυγκράτηση όταν έρχονται αντιμέτωποι με έναν άμεσο πειρασμό, κάτι που μπορεί να φανεί σαν ανάληψη ρίσκου.\nΓια να ελέγξουμε την υπόθεσή μας, ζητήσαμε από 100 ανθρώπους, καπνιστές και μη, να συμμετάσχουν σε μια παραλλαγή του πειράματος τζόγου της Αϊόβα, ρίχνοντας το βάρος στις μικρές διαφορές ανάμεσα στις δύο «κακές» τράπουλες. Η πρώτη τράπουλα προσφέρει άμεση ικανοποίηση, αφού οι εννέα στις δέκα κάρτες δίνουν κέρδη 100 δολαρίων. Η μία όμως στις δέκα τούς κάνει να χάσουν 1.250 δολάρια. Η δεύτερη κακή τράπουλα δεν προσφέρει τόσο άμεση ικανοποίηση, γιατί οι απώλειες είναι μικρότερες, αλλά πιο συχνές.\nΣτην παραλλαγή αυτή, κάθε φορά που οι συμμετέχοντες επέλεγαν μια κάρτα, τους μαρτυρούσαμε τι θα γινόταν αν είχαν επιλέξει από τις άλλες τράπουλες. Αυτό ενίσχυσε την προτίμησή τους στην τράπουλα που προσέφερε άμεση ικανοποίηση, αφού εννέα στις δέκα φορές έφερνε το πολυπόθητο αποτέλεσμα.\nΟσο το παιχνίδι εξελισσόταν, διαπιστώναμε ότι οι καπνιστές επέλεγαν κάρτες από αυτή την τράπουλα μιάμιση φορά πιο συχνά από τους μη καπνιστές. Σαν να μην μπορούσαν να αντισταθούν στην άμεση ευχαρίστηση που έπαιρναν, παρά τις επικείμενες καταστροφικές συνέπειες.\nΟμολογουμένως, οι διαφορές είναι λεπτές: δεν είναι το ρίσκο αυτό καθεαυτό που οδηγεί τους καπνιστές σε επικίνδυνη συμπεριφορά, αλλά η έλξη προς δραστηριότητες που στις περισσότερες περιπτώσεις είναι επικερδείς, αλλά στο τέλος αποδεικνύονται επικίνδυνες.\nΑυτή η διαφοροποίηση πιστεύουμε ότι θα βοηθήσει στον σχεδιασμό πιο αποτελεσματικών στρατηγικών καταπολέμησης του καπνίσματος. Για παράδειγμα, νοσοκομεία και πανεπιστήμια έχουν ήδη αρχίσει να απαγορεύουν το κάπνισμα, όχι μόνο μέσα στα κτίρια, αλλά και στον προαύλιο χώρο. Παρόλο που αυτό εφαρμόστηκε για να μπει τέλος στο παθητικό κάπνισμα, πιστεύουμε ότι λόγω της στιγμιαίας ταλαιπωρίας που υφίστανται οι καπνιστές, παρόμοιες πρακτικές θα μπορούσαν να τους αποτρέψουν από το να καπνίσουν.\n*Ο κ. Eyal Ert είναι λέκτορας Επιστημών Συμπεριφοράς και Διοίκησης στο Πανεπιστήμιο Hebrew της Ιερουσαλήμ. Ο κ. Eldad Yechiam είναι καθηγητής Επιστημών Συμπεριφοράς στο Τεχνολογικό Ινστιτούτο του Ισραήλ.\nTων Eyal Ert και Eldad Yechiam*/ The New York Times\nΔιαβάστε επιπλέον :\nΆρθρα σχετικά με το κάπνισμα\nΚαλύτερος ύπνος για τους μη καπνιστές\nΓιατί;;; - SOUTH says:\n31/05/2015 at 3:46 pm\n[…] Γιατί οι καπνιστές συνεχίζουν να καπνίζουν […]\nΙΑΚΩΒΟΣ on Σχετικά


Μετακόμιση και ενυδρείο - Γενικά περί γλυκού νερού - Aquazone Portal\nΜετακόμιση και ενυδρείο\nOctober 17, 2008 in Γενικά περί γλυκού νερού\nΚαθώς πλησιάζει ο καιρός για να μετακομίσω μακριά από την Αθήνα, προσπαθώ να βρώ έναν τρόπο ώστε να πραγματοποιήσω με τους λιγότερους κινδύνους την μεταφορά του ενυδρείου μου. Παρακαλώ θα ήθελα την βοήθειά σας για τον τρόπο που μπορεί να γίνει αυτό.\nΠερισσότερες λεπτομέρειες, χρόνος μεταφοράς 3-4 ώρες (Αθήνα - Καλαμάτα), ενυδρείο 120 JUWEL , με τέτρα νεόν και μπουένος αίρες, γκάπυς, αρλεκίνους, SAE, πυκνοφυτεμένο με CO2 σύστημα.\nΚαλησπέρα φίλε μου άν και δεν γνωρίζω την εταιρία προσωπικά για να δώσω συστάσεις φαίνετε καλή για ρίξε μια ματιά εδω http://www.aqualife.com.gr/home.html βέβαια έχεις και την επιλογή να το κάνεις μόνος σου η τελική επιλογή δική σου...\nΕυχαριστώ για το link, ήξερα την εταιρία αλλά μόνο για κατασκευές ενυδρείων. Πάντως ως στόχο έχω να μεταφέρω το ενυδρείο μόνος μου, αλλά ήθελα να ξέρω τι θα πρέπει να κάνω ως συσκευασία για τα ψάρια και πώς να μεταφέρω το ενυδρείο ώστε να μην έχουν απώλειες και τα φυτά. Σε ευχαριστώ\nΤον Ιούλιο μετακόμισα και εγώ και τέθηκε το πρόβλημα της μεταφοράς του ενυδρείου.\nΜετά από σκέψη κατέληξα στο να χρησιμοποίσω το ψυγείο του camping ( 40 lt ) για τη μεταφορά των ψαριών, με νερό από το ενυδρείο φυσικά. Βέβαια η μεταφορά ήταν εντός Αττικής και οι χρόνοι σαφώς μικρότεροι από τους δικούς σου.\nΨάξτο λίγο, τα λίτρα είναι σίγουρα περισσότερα απο το να βάλεις τα ψάρια σε σακούλες, οι απώλειες θερμοκρασίας μηδαμινες και τα ψάρια είναι στο σκοτάδι. Ισως χρειαστεί να χρησιμοποιήσεις και αεραντλία .\nΤα φυτά δεν νομίζω να έχουν πρόβλημα, η υγρασία τους θα τα προφυλάξει.\nΕγώ τα κατάφερα με μόνη βοήθεια από το γιο μου στο κατέβασμα του ενυδρείου από τις σκάλες.\nκάτι τέτοιο σκεφτόμουν και εγώ, με το ψυγείο + αεραντλία και ίσως και κερατόφυλο μέσα ή έαν έχει κάποιος να προτείνει κάτι άλλο για να παρμείνει η ποιότητα του νερού σχετικά σταθερή. Όμως στο ενυδρείο άδειασες όλο το νερό και άφησες τα φυτά κανονικά φυτεμένα ή άφησες κάποια ποσότητα νερού μέσα????\nΆδειασα όλο το νερό, έμεινε ελλάχιστο που και δεν μπορούσα να το βγάλω και διατήρησε την υγρασία στα φυτά, μην ξεχνάς οτι ήταν Ιούλιος. Το ενυδρείο μου είναι 120 lt και το κατέβασμα από σκάλες δεν είναι οτι πιο εύκολο, άρα με νερό μέσα δεν παίζει. Ευτυχώς στο καινούργιο σπίτι το ενθδρείο μπήκε από το γκαραζ στο υπόγειο και δεν χρειάστηκε παλι ανέβασμα κτλ.\nΤο υπόστρωμα έχασε λίγο τη φόρμα του αλλά αυτό διορθώθηκε εύκολα . Τα ψάρια πάντως μετακινήθηκαν με ασφάλεια και δεν υπήρξε κανένα πρόβλημα ή απώλεια.\nΕυχαριστώ για την βοήθεια και εγώ κάτι τέτοιο σκεφτόμουν...\nΣτα ψάρια θα πρέπει να ρίξω κάτι, ή αρκεί μια αεραντλία, για τέσσερις τουλάχιστον ώρες ταξίδι?


ΝΑΥΛΟΝ ΚΛΩΣΤΗ (60m) Nylbond|ftiaxto4u Κλωστή από νάιλον, εξαιρετικά...\n> Υλικά Ραπτικής>Κλωστές ραφής>ΝΑΥΛΟΝ ΚΛΩΣΤΗ (60m) Nylbond\nΚλωστή από νάιλον, εξαιρετικά ισχυρή και έχει διαπεραστική ικανότητα. Συνίστατε για τζιν, δερμάτινα είδη, με καουτσούκ υφάσματα όπως αθλητικά ρούχα, για τα εξαρτήματα κοσμημάτων και τέντες ή παπούτσια. Ακόμη ιδανική για κέντημα με χάντρες.\nΤο Nylbond είναι μία συνδεμένη (από το αγγλικό bonded) κλωστή από νάιλον, το οποίο δεν επιτρέπει η κλωστή να ξεστρίψει και να κοπεί όταν η βελόνα ζεσταθεί κατά το ράψιμο. Έχει εξαιρετικά ισχυρή και ανθεκτική δομή υψηλής ελαστικότητας με άριστη διαπεραστική ικανότητα. Αυτή ή κλωστή είναι συνιστώμενη για τζιν, δερμάτινα είδη, με καουτσούκ υφάσματα όπως αθλητικά ρούχα, για τα εξαρτήματα κοσμημάτων και άλλα όπου απαιτείται επιπλέον ισχυρότητα και ελαστικότητα. Προσφέρεται σε 34 αποχρώσεις, 100% συνδεμένο νάιλον.\nΣαίτα για πλέξιμο, ένα μέγεθος σε λευκό\nΕλαστική Κλωστή, ιδανική για πλέξιμο\nΣαΐτα χειρός για τη τεχνική tatting. Δείτε το...\nΦόδρα χοντρή σατέν (1,40) σε Λευκό, Μαύρο,...\nΤο knooking είναι η νέα μόδα του πλεξίματος στο...\n100% Βαμβακερό νήμα της πεταλούδας σε Νο 30...\nΝήμα ραφής πάχους 080 tkt, 1000 μέτρων, υψηλής...


04.2013 ~ Brand Greece\n10:39 AM 12 steps, brand forward, brand Greece, country of origin branding, made in Greece, marketing week No comments\nΆρθρο μου που δημοσιεύθηκε στο Μarketing Week, τεύχος 1409, 18/03/2013, στήλη Brand Forward\nΑνάγκα και Θεοί πείθονται. Η εγχώρια οικονομική κρίση είχε και ένα πολύ θετικό αποτέλεσμα. Οι ελληνικές επιχειρήσεις και πολλοί νεόκοποι Έλληνες επιχειρηματίες, θέλοντας και μη, στρέφονται στο εξωτερικό ως μια σημαντικά πιο ελπιδοφόρα αγορά για τα προϊόντα και τις υπηρεσίες τους από την ελληνική.\nΤην τελευταία δεκαετία, παρά τα εμπόδια που έβαζε η γραφειοκρατία του κράτους, παρά τις δυσκολίες που επέφεραν οι διάφορες στρεβλώσεις που υπήρχαν σε ένα σύστημα που ελεγχόταν από το Δημόσιο και τα διάφορα επιχειρηματικά συμφέροντα που διαπλέκονταν μαζί του και μεταξύ τους, η ελληνική αγορά παρείχε πρόσφορο έδαφος για εύκολη επιχειρηματική δράση. Η ρευστότητα στο σύστημα ήταν τόσο μεγάλη, οι επιδοτήσεις έρεαν άφθονες και η κατανάλωση αυξανόταν με τέτοιους ρυθμούς, που δημιούργησαν μυωπικές ελληνικές επιχειρήσεις που μπορούσαν να πωλούν στην ελληνική αγορά με λίγο κόπο και υψηλά ποσοστά κερδοφορίας χωρίς να κοιτούν το πιο μακρινό μέλλον. Ελληνικά προϊόντα πωλούντο στην Ελλάδα σε τιμές που δεν θα μπορούσαν να πωληθούν πουθενά αλλού χωρίς πρώτα να γίνουν πιο ανταγωνιστικά σε θέματα ποιότητας και branding.\nΔεν αποτελεί νέο ότι για τις εξαγωγές, η δημιουργία ενός μελετημένου brand αποτελεί σημαντικό εφόδιο. Προ κρίσης δύο μόνο μεγάλα ελληνικά brands, το brand του ελληνικού τουρισμού και το METAXA, είχαν καταφέρει να έχουν πραγματική πολυεθνική υπόσταση. Κάποιες λίγες μεγάλες ελληνικές επιχειρήσεις, όπως η 3Ε, η Sarantis ή η Chipita έχτιζαν όχι μόνο διεθνή brands αλλά και δομές πολυεθνικής. Και άλλες νεότερες, μικρότερου μεγέθους, όπως η Korres, η Gaea ή η Cocomat έχτιζαν brands με το βλέμμα μονίμως στραμμένο στο εξωτερικό. Μοιραία η κρίση ήρθε να αλλάξει όλη αυτή την κατάσταση. Οι υπόλοιποι κατάλαβαν ότι δεν μπορούσαν να συνεχίσουν έτσι. Και πολλοί από αυτούς βάλθηκαν να διερευνήσουν τρόπους να περάσουν τα ελληνικά σύνορα. Και αναγκάστηκαν να στραφούν στο branding. Οι περισσότερες από αυτές πασχίζουν φιλότιμα, πολλές όμως ξεχνούν τα βασικά περιορίζοντας τις πιθανότητες επιτυχίας. Και επειδή οι διεθνείς αγορές δεν συγχωρούν εύκολα τα λάθη, συχνά η κάθε επιχείρηση που θα δοκιμάσει να εισχωρήσει σε άλλη χώρα ανεπιτυχώς δεν θα έχει πολλές ευκαιρίες να επαναλάβει το εγχείρημα.\nΈτσι από το επόμενο τεύχος θα αρχίσω να περιγράφω 12 βήματα που πρέπει να ακολουθήσει μια ελληνική επιχείρηση ώστε να χτίσει πιο αποτελεσματικά για τις διεθνείς αγορές. Ελπίζοντας να συνεισφέρω σε αυτή την ωραία τροπή που φαίνεται να παίρνει η ελληνική επιχειρηματικότητα στους καιρούς της οικονομικής κρίσης.


korkos News : Μια νεαρή φοιτήτρια παρέδωσε το κορμί της σε…\nΜια νεαρή φοιτήτρια παρέδωσε το κορμί της σε…\nΜια νεαρή φοιτήτρια παρέδωσε το κορμί της σε… τρεις άνδρες για μια ολόκληρη νύχτα, μόνο και μόνο για ένα στοίχημα των 100 ευρώ!\nΣύμφωνα με το dete.gr, διασκέδαζε με δύο φίλες της και άλλους συμφοιτητές τους σε μπαράκι στο κέντρο της Πάτρας την προηγούμενη Πέμπτη το βράδυ και η κατανάλωση αρκετών αλκοολούχων ποτών ήταν αρκετή για να την κάνει να ξεφύγει.\nΆρχισε να γίνεται προκλητική απέναντι στα αγόρια της παρέας ενώ ανταποκρινόταν σε κάθε «ροζ» υπονοούμενο. Και όταν ένας από την παρέα της είπε ότι θα έβαζε στοίχημα 100 ευρώ πως δεν θα… πήγαινε και με τους τρεις συμφοιτητές της μαζί, εκείνη όχι απλώς δέχθηκε αλλά ζήτησε να παραδώσει τα χρήματα προκαταβολικά.\nΚαι μάλιστα, όχι απλώς πήγε μαζί τους, αλλά ζήτησε από τους νεαρούς να τραβήξουν φωτογραφίες με το δικό της κινητό τηλέφωνο, ώστε να αποδείξει στις φίλες της πως όντως ανταποκρίθηκε στο ομαδικό «πάρτι» με μοναδική «πρωταγωνίστρια» την ίδια


Συμβουλές για ασθενείς με χρόνια αποφρακτική πνευμονοπάθεια - Flashnews.gr\nΣυμβουλές για ασθενείς με χρόνια αποφρακτική πνευμονοπάθεια\nΣε μία τόσο σοβαρή νόσο όπως η χρόνια αποφρακτική πνευμονοπάθεια, η ανάγκη για διατήρηση των ισορροπιών γίνεται επιτακτική ανάγκη. Οι αλλαγές στην διατροφή μπορεί να μειώσουν την συμπτωματολογία και να βοηθήσουν στην καλύτερη ποιότητα ζωής του ασθενή.\nΑν πάσχετε από ΧΑΠ συστήνεται να:\n•\tΠαρακολουθείτε συστηματικά το σωματικό σας βάρος και να το διατηρήσετε σε φυσιολογικά επίπεδα. Αν έχετε παραπάνω κιλά, καλό είναι να χάσετε γιατί το επιπλέον βάρος δυσκολεύει την λειτουργία της καρδιάς και των πνευμόνων σας. Επειδή όμως η ΧΑΠ ειναι καταβολική νόσος, δηλαδή χρειάζεστε περισσότερη ενέργεια γιατί ο οργανισμός σας καταβάλλει μεγαλύτερη προσπάθεια να αναπνεύσετε. Έτσι υπάρχει πιθανότητα να έχετε βάρος κάτω του φυσιολογικού. Οπότε κρίνετε απαραίτητο να αυξήσετε την κατανάλωση τροφών με υψηλό θερμιδικό φορτίο. Οι ελλειποβαρείς ασθενείς νιώθουν αδύναμοι και είναι επιρρεπείς στις λοιμώξεις.\n•\tΔιαχωρίστε τα τρόφιμα σε 5-6 γεύματα ώστε να είναι ευκολότερη η πέψη και να μην επιβαρυνθεί η αναπνοή σας.\n•\tΠρωτεϊνικές ανάγκες, όπως και οι θερμιδικές, είναι αυξημένες. Καταναλώστε συχνά τρόφιμα με μεγάλη περιεκτικότητα σε πρωτεΐνη, όπως κρέας και πλήρη σε λιπαρά γαλακτοκομικά (Αν δεν είστε υπέρβαροι) .\n•\tΠεριορίστε την κατανάλωση νατρίου (λιγότερο από 300mg ημερησιώς) , ώστε να αποφύγετε την κατακράτηση υγρών, γιατί επιβαρύνει την αναπνοή. Χρησιμοποιείστε μυρωδικά και μπαχαρικά που δεν περιέχουν αλάτι για να δώσετε γεύση στα φαγητά σας, αποφύγετε τα τυποποιημένα τρόφιμα και μην προσθέτετε αλάτι κατά το μαγείρεμα.\n•\tΑν λαμβάνετε διουρητικά καλό θα ήταν να αυξήσετε την πρόσληψη του καλίου καναλώνοντας συχνά πατάτα, μπανάνα, μήλο και δαμάσκηνα.\n•\tΗ κανανάλωση υγρών θα προσαρμοστεί ανάλογα με τις πιθανές συντρέχουσες νόσους. Συνήθως συστήνεται να καταναλώνονται 6-8 ποτήρια, κατά προτίμηση όχι κατά την διάρκεια των γευμάτων για την αποφυγή της διακοπής της όρεξης. Η καλή ενυδάτωση θα βοηθήσει στην ευκολότερη απόχρεμψη της βλέννας.\n•\tΕπιδιώξτε να καλύπτετε καθημερινά τις ανάγκες σας σε φυτικές ίνες με φρέσκα λαχανικά και φρούτα ή προϊόντα ολικής άλεσης. Προσοχή όμως στην κατανάλωση τροφίμων που προκαλούν αέρια όπως το λάχανο, το κουνουπίδι, οι πιπεριές, τα όσπρια.\n•\tΗ έλλειψη όρεξης που πιθανόν αντιμετωπίζετε πρέπει να αντιμετωπιστεί έξυπνα αλλά άμεσα. Καταναλώστε τρόφιμα τις αρεσκείας σας, πλούσια σε θερμίδες, προσθέστε μυρωδικά και ποικιλιά τροφών ώστε να καλύψετε τις αυξημένες ανάγκες σε θερμίδες και θρεπτικά συστατικά.\n•\tΑποφύγετε την κατανάλωση καφεΐνης γιατί μπορεί να αλληλεπιδράσει με την φαρμακευτική σας αγωγή.\n•\tΗ κατανάλωση αλκοόλ θα πρέπει να συζητηθεί με το γιατρό και τον διαιτολόγο σας. Υπάρχει μεγάλη πιθανότητα αλληλεπίδρασης με κάποιο φάρμακο που λαμβάνεται. Επίσης η υπερβολική κατανάλωση μπορεί να επιβαρύνει την αναπνοή σας.\n•\tΗ παροχή οξυγόνο κατά τη διάρκεια ή μετά το γεύμα μπορεί να βοηθήσει την πέψη.


Πόσα κοντά είναι τα ιπτάμενα αυτοκίνητα; | NewsAuto.gr\nΕίναι αυτή η «σφαίρα» το μέλλον των μεταφορών; (+videos)\nΠολλοί υποστηρίζουν πως η αστική εναέρια κυκλοφορία θα λύσει τα χέρια του εκνευρισμένου οδηγού που είναι κολλημένος στην Κηφισίας. Ίσως. Αλλά ποια είναι τα προβλήματα που πρέπει να ξεπεραστούν;\nΚυκλοφορία μετ’ εμποδίων, ατελείωτες ώρες πίσω από το τιμόνι, ηχορύπανση, αγανάκτηση, εκνευρισμός. Πόσοι είναι αυτοί που δεν έχουν αντιμετωπίσει τη συγκεκριμένη… κόλαση κατά τις ώρες αιχμής στις λεωφόρους Κηφισίας ή Κηφισού; Το κυκλοφοριακό κομφούζιο, όμως, δεν είναι αποκλειστικά ελληνικό φαινόμενο. Αντίστοιχες ή και χειρότερες συνθήκες βιώνουν και σε πολλές άλλες μεγαλουπόλεις.\nΚατά καιρούς έχουν προταθεί διάφορες λύσεις για την άμβλυνση του προβλήματος της κυκλοφοριακής συμφόρησης. Χαρακτηριστικά παραδείγματα είναι η κλιμακωτή προσέλευση και αποχώρηση των υπαλλήλων από τις εργασίες τους ή ενίσχυση των Μέσων Μαζικής Μεταφοράς. Σε πολλές περιπτώσεις, όμως, το αποτέλεσμα δεν ήταν το επιθυμητό.\nΠοια είναι, λοιπόν, η πιο ριζοσπαστική πρόταση; Τα ιπτάμενα αυτοκίνητα. Πρόκειται για μια λύση που βρίσκεται εδώ και πολλά χρόνια στην ατζέντα μεγάλων εταιρειών ανά τον κόσμο, ενώ ενδείκνυται και από πολλούς επιστήμονες εγνωσμένου κύρους.\nΕνδεικτικά αναφέρουμε το PAL-V Liberty, το πρώτο ιπτάμενο αυτοκίνητο που – κατόπιν αυστηρού προγράμματος δοκιμών – κατάφερε να πάρει άδεια κυκλοφορίας σε δημόσιους δρόμους της Ευρώπης. Πρόκειται για ένα σημαντικό πρώτο βήμα και πλέον το μόνο που απομένει είναι η κατοχύρωση της πιστοποίησης για πτήσεις – αναμένεται εντός του 2022.\nΉδη οι παραγγελίες έχουν ξεπεράσει κάθε προσδοκία, μολονότι η τιμή του είναι γύρω στις 350.000 ευρώ. «Συνεργαζόμαστε με τις αρχές εδώ και πολλά χρόνια για να φτάσουμε σε αυτό το σημαντικό σημείο για την εξέλιξη του μοντέλου μας. Ο ενθουσιασμός που αισθανόμαστε εμείς στην ομάδα είναι τεράστιος», είχε δηλώσει προ μηνών ο Mike Stekelenburg, CTO του PAL-V.\nΚατά πόσο, όμως, είναι λογικός αυτός ο υπέρμετρος ενθουσιασμός; Ενδεχομένως θα έπρεπε να ήταν λίγο… πιο συγκρατημένος, καθώς τα εμπόδια που πρέπει να ξεπεραστούν είναι πολλά. Όχι μόνο σε νομικό επίπεδο, αλλά και πρακτικό.\nΓια παράδειγμα, ποιος θα πιλοτάρει το ιπτάμενο αυτοκίνητο; Πώς θα αποκτηθούν οι απαραίτητες γνώσεις για τον έλεγχο ενός οχήματος που αιωρείται στους αιθέρες, αρκετά μέτρα πάνω από το έδαφος;\nΠολλοί θα ισχυριστούν πως το συγκεκριμένο πρόβλημα, ουσιαστικά, δεν είναι τόσο σοβαρό. Οι πιλότοι θα υποβάλλονται σε εκπαίδευση – όπως συμβαίνει σήμερα με τις σχολές οδήγησης – και… ούτε γάτα ούτε ζημιά.\nΑκόμη, ένα από τα επιχειρήματά τους είναι πως τα άλματα τεχνολογικής προόδου και η ακατάπαυστη έλευση αυτόνομων συστημάτων θα απαλλάξουν τον οδηγό από το άγχος του πιλοταρίσματος. Ο τελευταίος απλά θα επιλέγει τον προορισμό του και το ιπτάμενο αυτοκίνητο θα εκτελεί χρέη σοφέρ, ενόσω αυτός θα θαυμάζει το αστικό τοπίο μέσα από το παράθυρο.\nΠοιος, όμως, μπορεί να εγγυηθεί πως δεν θα προκληθεί κάποια απρόβλεπτη βλάβη σε ένα σύστημα; Πώς το ιπτάμενο αυτοκίνητο δεν θα δεχτεί την… επίθεση πουλιών; Πως δεν θα προκύψουν ακραία καιρικά φαινόμενα; Το φάσμα κινδύνων είναι πραγματικά μεγάλο, και δύσκολα υπάρχει προγραμματιστής που μπορεί να προβλέψει όλα τα σενάρια. Νιώθετε, λοιπόν, έτοιμοι να πάρετε αιφνιδίως τον έλεγχο ενός ιπτάμενου αυτοκινήτου που έχει υποστεί βλάβη;\nΑς πάρουμε, επίσης, για παράδειγμα τα αυτοκίνητα. Για να εγγυηθούν την άρτια λειτουργία των μηχανικών μερών ενός μοντέλου, οι κατασκευαστές το υποβάλλουν σε ακραίες δοκιμές, αφού έχουν προηγηθεί εξονυχιστικές έρευνες και έχουν αφιερωθεί ατελείωτες εργατοώρες. Μπορούν, όμως, να εκμηδενιστούν οι πιθανότητες να ανακύψει κάποιο πρόβλημα; Και αν στην περίπτωση των αυτοκινήτων μπορούμε να σταματήσουμε στη δεξιά λωρίδα και να καλέσουμε την οδική βοήθεια, στον αέρα, ποιος θα μας παρέχει χείρα βοηθείας;\nΤέλος, μεγάλο ενδιαφέρον συγκεντρώνουν και τα εξής ερωτήματα: Πώς θα γίνεται ο εναέριος συντονισμός των πτήσεων όταν οι πόλεις πλημμυρίσουν από οχήματα αυτού του τύπου; Εφόσον κινούνται με ηλεκτρική ενέργεια τι θα συμβεί αν η μπαταρία αδειάσει; Και αν συμβεί το απευκταίο, ποιες θα είναι οι επιπτώσεις για όσους βρίσκονται στο έδαφος;\nΑπό όλα διαφαίνεται πως μπορεί το ιπτάμενο αυτοκίνητο να ακούγεται ιδιαίτερα ελκυστικό, μπορεί διάφορες εταιρείες, μικρές ή μεγάλες, καταξιωμένες ή start up, να παρουσιάζουν προτάσεις που δείχνουν ρεαλιστικές, αλλά η αλήθεια είναι πως θα περάσουν πολλά χρόνια μέχρι τα αυτοκίνητα και οι οδηγοί τους θα μάθουν πραγματικά να πετούν.


Η ΠΡΟ.ΣΥ.ΕΡ για το χρέος της Δ.Ε.Υ.Α.ΕΡ προς την ΔΕΗ - Argonafplia.gr\nΑρχική ΑΡΓΟΛΙΔΑ Η ΠΡΟ.ΣΥ.ΕΡ για το χρέος της Δ.Ε.Υ.Α.ΕΡ προς την ΔΕΗ\nΗ ΠΡΟ.ΣΥ.ΕΡ για το χρέος της Δ.Ε.Υ.Α.ΕΡ προς την ΔΕΗ\nΣτο τελευταίο Δημοτικό συμβούλιο, συζητήθηκε αίτημα του Δ.Σ. της Δ.Ε.Υ.Α.ΕΡ για υποβολή αιτήματος ρύθμισης χρεών προς τη ΔΕΗ με εγγυητή τον Δήμο Ερμιονίδας.\nΤο συνολικό ποσό της οφειλής έχει φτάσει το μεγάλο ποσό των 520.000 ευρώ περίπου. Επίσης ενημερωθήκαμε, ότι μετά την έγκριση του αιτήματος του Δ.Σ της Δ.Ε.Υ.Α.ΕΡ από το Δημοτικό μας Συμβούλιο, υπάρχει η δυνατότητα επιχορήγησης μέρους ή του συνόλου του ποσού από το αρμόδιο Υπουργείο Εσωτερικών για να καλύψει τα σοβαρά λειτουργικά και οικονομικά προβλήματα που αντιμετωπίζει η Δ.Ε.Υ.Α.ΕΡ\nκαι παράλληλα με άλλες δημοτικές επιχειρήσεις ύδρευσης αποχέτευσης στο σύνολο της χώρας που αντιμετωπίζουν αντίστοιχα προβλήματα.\n Γιατί διπλασιάστηκε περίπου το χρέος προς τη ΔΕΗ τα τελευταία 2 χρόνια από 300.000 ευρώ σε 520.000 ευρώ;\n Γιατί ακυρώθηκε η προηγούμενη ρύθμιση την οποία είχαμε ψηφίσει ομόφωνα στην προηγούμενη δημοτική περίοδο;\n Γιατί αυξήθηκε η κατανάλωση ρεύματος τα τελευταία χρόνια σε σχέση με τη μέση ετήσια κατανάλωση της τελευταίας δεκαετίας;\n Γιατί δεν υπάρχει ένας σοβαρός, υπεύθυνος και τεκμηριωμένος έλεγχος της λειτουργίας των γεωτρήσεων τόσο στην παροχή νερού όσο και στην αντίστοιχη κατανάλωση ρεύματος;\n Γιατί δεν είχατε κύριο μέλημα σας να πληρώσετε τις οικονομικές σας\nυποχρεώσεις τόσο προς τη ΔΕΗ όσο και προς τους προμηθευτές της\nεπιχείρησης; Έτσι αυξήθηκαν οι απαιτήσεις τους.\nΠροηγούμενο άρθρο12 δικηγόροι, 12 συμβολαιογράφοι, 4 αστυνομικοί και 2 υπάλληλοι Κέντρου Εξυπηρέτησης Πολιτών σε κύκλωμα εικονικών συμφώνων συμβίωσης\nΕπόμενο άρθροΤην πιο φωτεινή νύχτα του καλοκαιριού την απόλαμβάνουμε στην Καρυά με μουσική και πεζοπορία


PANELIAKOS, Boston USA: Δεκάδες Boeing καθηλώνονται ξανά στο έδαφος μετά τα περιστατικά με «βροχή συντριμμιών»\nΒίντεο-ντοκουμέντο από τη στιγμή της κατάρρευσης του κινητήρα του αεροσκάφους πάνω από το Ντένβερ.\nΗ «βροχή από συντρίμμια» αεροσκαφών σε κατοικημένες περιοχές και στις δύο πλευρές του Ατλαντικού έχουν προκαλέσει συναγερμό στις ρυθμιστικές αρχές, που διέταξαν την προσωρινή καθήλωση στο έδαφος ορισμένων παλαιότερων αεροσκαφών της Boeing.\nΗ ολλανδική αστυνομία ξεκίνησε έρευνα, μετά την πτώση, πριν από δύο ημέρες, συντριμμιών από ένα εμπορευματικό αεροσκάφος Boeing 747 400, με αποτέλεσμα να τραυματιστούν δύο άνθρωποι.\nΤο περιστατικό σημειώθηκε το Σάββατο, την ίδια ημέρα με ένα ανάλογο περιστατικό στο Ντένβερ του Κολοράντο, κατά το οποίο ένα άλλο μοντέλο της Boeing, ένα 777, με 241 επιβαίνοντες αναγκάστηκε να κάνει εκτάκτως αναστροφή μετά την πυρκαγιά που ξέσπασε στον δεξιό κινητήρα του. Τη Δευτέρα όλα τα Boeing 777, που είναι εξοπλισμένα με τον ίδιο κινητήρα, καθηλώθηκαν.\nΤο φως της δημοσιότητας βλέπει την ίδια ώρα βίντεο-ντοκουμέντο από την στιγμή της κατάρρευσης του κινητήρα στην πτήση 328 της United Airlines. Στις αποκαλυπτικές εικόνες ο κινητήρας φαίνεται να πιάνει φωτιά στον αέρα, προτού τα κομμάτια του αρχίσουν να πέφτουν σε διάφορα σημεία της πόλης.\nΣτην Ολλανδία, επρόκειτο για ένα φορτηγό αεροσκάφος, ένα Μπόινγκ 747 400, που αντιμετώπισε δυσκολίες λίγα δευτερόλεπτα μετά την απογείωσή του, το Σάββατο το απόγευμα, από το αεροδρόμιο Μάαστριχτ Άαχεν, με τον πύργο ελέγχου να εντοπίζει «φωτιά στον κινητήρα», σύμφωνα με ένα δελτίο τύπου που δημοσίευσε η διεύθυνση του αερολιμένα την Κυριακή.\n«Διεξάγεται μια τεχνική έρευνα. Επομένως, θα εξετάσουμε εάν υπάρχει κάποια ευθύνη σε ό,τι συνέβη. Η εταιρεία Boeing θα ερωτηθεί», δήλωσε μια εκπρόσωπος τύπου της ολλανδικής αστυνομίας, η οποία δεν θέλησε να κατονομαστεί.\nΤο αεροσκάφος, το οποίο είχε κατεύθυνση τη Νέα Υόρκη και μετέφερε εμπορεύματα, μεταξύ άλλων φαρμακευτικά προϊόντα, προχώρησε εντέλει σε αναγκαστική προσγείωση στο αεροδρόμιο της Λιέγης, στο γειτονικό Βέλγιο.\nΟλλανδικά ΜΜΕ έδωσαν στη δημοσιότητα φωτογραφίες, που κυκλοφορούσαν στα μέσα κοινωνικής δικτύωσης, από τα συντρίμμια τα οποία έπεσαν στο έδαφος στο Μέρσεν, κοντά στο Μάαστριχτ. Ένα εξ αυτών είχε καταλήξει στο αμάξωμα ενός οχήματος.\n«Σοκαρίστηκα το ίδιο με όλους τους κατοίκους» της κοινότητας, δήλωσε σήμερα στο AFP η δήμαρχος του Μέρσεν, Μίριαμ Κλέρμοντς- Άρετς, που υπήρξε αυτόπτης μάρτυρας του περιστατικού.\nΗ δήμαρχος, που διαμένει κοντά στο αεροδρόμιο, περιέγραψε ότι «άκουσε τις αναφλέξεις που προέρχονταν από το αεροσκάφος», διευκρινίζοντας πως έπεσαν «πολλά θραύσματα».\nΣύμφωνα με την ίδια, τουλάχιστον δύο άνθρωποι τραυματίστηκαν από την πτώση των συντριμμιών, μια «ηλικιωμένη κυρία και ένα παιδί». Η γυναίκα χρειάστηκε να παραμείνει στο νοσοκομείο για παρακολούθηση τη νύχτα.\nΤο αεροδρόμιο Μάαστριχτ Ααχεν, στην Ολλανδία, ανέφερε πως «λυπάται για το περιστατικό» και θα προσπαθήσει να επικοινωνήσει με τους τραυματίες.